
Dagbladet Politiken og P4 Kø- 
benhavn lancerede i november 
2012 en kampagne om ”de 
tosprogede” drenges dårlige 
læsefærdigheder, ved at bruge 


gamle tal fra PISA København 
2009. 

Socialistisk Arbejderavis 


SIDE 02 





Nr. 326, 26. januar 2013 


NÅR DEN 
LEVERPOSTEJSSPISENDE 
PEDEL SKAL BÆRE 
KLASSEKAMPEN ALENE 


Rigtige arbejdere gider ikke længere høre på brok fra dovne 
mennesker på overførselsindkomst, og hvis solidariteten skal 
reddes, så kræver det at venstrefløjspolitikere tør satse på de 
mere ressourcestærke i samfundet. For at bevare velfærden. 
Men er det så enkelt? 





Af Stefan Falk Petersen 


Arbejderismen. En idé, som tager sit udgangspunkt i den nu 
detroniserede højrefløj i SE og er koncentreret omkring folk som 
Mattias Tesfaye, Thor Måger Pedersen og Astrid Krag. Centrale 
politiske skikkelser, som muligvis er på vej ind Socialdemokratiet 
og som dermed potentielt kan præge det gamle arbejderpartis 
politiske linje. 


Et politisk mantra, som handler om at lav,- og mellemind- 
komstgrupperne skal føle at de rent faktisk bliver taget alvorligt 
af venstrefløjen. At det skal kunne betale sig at iføre sig en hvid 
kittel eller den blå Kansas-uniform, og godvilligt tage på arbejdet 
hver morgen med en flad madkasse under armen. 

Det handler om at flytte fokus væk fra kampen om overfør- 
selsindkomsterne over til en rendyrket skattepolitik, for derved 
at skabe et incitament til at fastholde opbakningen til velfærds- 
samfundet. Arbejderne skal genfinde interessefællesskabet med 
velfærdsstatens solidariske grundidé. 


De første politiske skridt er allerede taget i form af en skat- 
tereform, som bl.a. øger beskæftigelsefradraget. Venstrefløjen 
iregeringen vil dermed signalere, at deres politik er rettet mod 
den gennemsnitlige LO lønmodtager 


Et nyt syn på solidaritet 

Arbejderismen prøver, så at sige, at omskrive den Marx'ske teori 
om, at arbejderklassens frigørelse kun kan være arbejderklassens 
eget værk, ved helt bogstaveligt at indskrænke arbejder-begrebet 
til den hårdtarbejdende LO'er i lav,- og mellemindkomstgrup- 
pen. Og heri ligger den fundamentale problematik. 


Hvis det politiske mål er at genskabe solidariteten blandt 
arbejderne og til velfærdssamfundet generelt, så virker det tem- 
melig paradoksalt, at denne solidaritet kun skal materialisere sig 
i forhold til udvalgte grupper i arbejderklassen. Den realpolitiske 
praksis står derudover i skærende kontrast til intentionerne om 
at forgylde denne gruppe. I en artikel i Politiken d. 22 december 
2012, beskriver Mattias Tesfaye hvordan arbejderisternes vil 
genskabe velfærdsstatens trygge rammer for arbejderklassen. 


Men det er næppe specielt tryghedsskabende for den ufag- 
lærte, timelønnede arbejdsmand, som konstant står i farezonen 
for at blive fyret, at han kun har udsigt til 2 års dagpengeret. En 
massiv, social forringelse, som Tesfaye og arbejderisterne har 
været med til at indføre. 


En splittende strategi 

Arbejderklassen er ikke blot karakteriseret ved dem, som er så 
heldige at have et arbejde. Deres materielle vilkår hænger i høj 
grad sammen de arbejdsløse. Eeks. vil enhver forringelse af 
overførselsindkomsterne være en central og medvirkende årsag 
til en generel løntilbageholdenhed. 


Og dermed foreligger der et indre modsætningsforhold i ar- 
bejderisternes strategi: Hvis der bliver skåret i velfærdsgoderne, 
så rammer det på sigt den del af arbejderklassen, som arbejde- 
risterne ellers har udvalgt til at skulle genoprette den samlede 
solidaritet i klassekampen. 


Det er en fejlslagen vej, som kun kan resulterer i intern splid i 
arbejderklassen. En handling som næppe vil virke befordrende 
på den interne solidaritet! 





Denne månedens profil 
i "overklassløget” har 
affødt en del diskus- 
sion på redaktionen. 
Er man en del af over- 
klassen, hvis man som 
millionlønnet direktør 
i KL, angriber offentlige 
arbejdere og selv plejer 
omgang med magtha- 
verne ved at have med- 
lemsskab i VL-gruppe 
og fine bestyrelserpo- 
ster? 


Sine Sunesen er som 
formand for KL i fronten 
med at omsætte New 
Public management til 
et frontalangreb ved de 
kommende overens- 
komstforhandlinger. 
Hun skal smadre ar- 
bejdstidsaftaler og til- 
lidsrepræsentanternes 
indflydelse/beskyttelse 
for at bane vejen for en 
hårdere udnyttelse af ar- 
bejdskraften og et uind- 
skrænket ledelsesrum. 


Hun er en moderne 
leder, som har arbejdet 
sig op gennem syste- 
met som jurist og fag- 
foreningsleder i DJØF og 
AC. Hun repræsenterer 
den type akademiker, 
som langsomt, men sik- 
kert arbejder sig opad 
fra middelklassens la- 


Sine Sunesen 


- En dygtig lakaj 


vere lag til at blive en 
vellønnet forpost for 
kapitalens behov. Hun 
gik direkte fra posten 
som formand for fagfor- 
enings-paraplyen AC til 
sit nuværende job som 
direktør i KL. Sine Sune- 
sens magt og indflydelse 
hviler på den styrke de 
kommunale arbejdsgi- 
vere (med regeringen i 
ryggen) har til at angribe 
de offentlig ansatte. 


Sine Sunesens net- 
værk udstrækker sig til 
en bestyrelsespost i Kø- 
benhavns Universitet, 
en plads i VL-gruppe 
67 sammen med andre 
i tilsvarende lederpo- 
sitioner og sin mand 
som også er direktør i 
en organisation. Hun er 
lakaj på 1. klasse, med 
magt, høj løn og hus i 
Klampenborg. Men hun 
har endnu ikke indtaget 
en plads i den herskende 
klasse hos den 1 % i top- 
pen af klassesamfundet. 
For hendes position har 
hverken ejerskab eller 
kontrol over kapital, og 
i det øjeblik hun ikke 
udfører funktionen til 
kapitalens tilfredshed, så 
er hun som andre lakajer 
undværlig. 


MÅNEDENS 
















































Fakta 


(født 17. marts 1967 i Helsinge) er en dansk 
cand.jur., der siden 1. juni 2009 har været 
chef for KLs afdeling for jura og lønpolitik. 
Fra 2004 til 2009 var hun formand for Aka- 
demikernes Centralorganisation (AC). 


Hun fik sin juridiske embedseksamen fra Kø- 
benhavns Universitet i 1991 og har arbejdet 
iflere dele af centraladministrationen som 
fuldmægtig og ministersekretær, senest i 
Videnskabsministeriet, hvorfra hun har orlov. 


I 1996 blev hun formand for klubben af of- 
fentligt ansatte i Danmarks Jurist- og Øko- 
nomforbund (DJØF) og i 2001 formand for 
hele DJØF. Siden 1996 har hun været med- 
lem af forretningsudvalget og forhandlings- 
udvalget i AC. Hun har således deltaget i de 
offentlige overenskomstforhandlinger i 1997, 
1999, 2002 og 2005. Ved overenskomstfor- 
handlingerne i 2008 var hun topforhandler 
for alle statsansatte. 


Siden 2004 har hun været formand for AC, 

og beklæder posten frem til 2009. 

+ Medlem af KUs bestyrelse. 

+ Medlem af VL-gruppe 67, hvor hun mø- 
der yngre direktører/chefer, heraf mange 
kvinder, som er på niveau lige under den 
administrerende direktør. 


Hun er gift med direktør Philip Rendtorff og 
bor i Klambenborg. 

Solidaritet eller frit fald 
- vores fælles kald 


Lørdag den 26. januar er en dato der er værd at notere sig af to gode grunde. 
For det første indkalder netværket omkring ”Solidaritet eller frit fald” til stor- 
møde for 130 aktivister i København, og de er klar på at tage kampen for de 
lediges vilkår op. Netværket der startede som en fælles koordineret aktion 
ved jobcentre landet over med udgangspunkt i dagpengeforringelserne, har 
et potentiale til at udvikle sig til en mere generel protest over de massive 
velfærdsangreb som følger af krisepolitikken. 


En af initiativtagerne Jeppe Rohde fortæller i denne avis, at han mener 
der er vigtigt at få ”samlet alle de udsatte grupper i arbejderklassen under 
et, så de kan stå stærkere i kampen”, men betoner stadig vigtigheden af at 
havde det primære fokus på dagpengekampen, fordi der på dette område er 
et ”politiske momentum” der skal bruges. 

For det andet holder det faglige lærernetværk i Enhedslisten landsmøde 
samme dag. Her skal de koordinerede angreb fra regering og kommunerne 
på lærernes arbejdstid, realløn, samt medarbejderindflydelse og tillids- 
mandssystemet, diskuteres. Disse angreb har fået form gennem regeringens 
folkeskolereform og KCs udspil til den offentlig overenskomstaftale der blev 
præsenteret med få dages mellemrum. 

Lærerne er de første der står for skud, og det er ikke tilfældeligt. KL har set 
deres snit til at isolere lærerne og har kørt en hård kampagne i pressen for 
dette. Men lykkedes det for dem, står de andre offentlige grupper for skud 
i næste omgang. Som beskrevet i sidste avis (nr. 325) er KL, regeringen og 
Venstre enige om, at truslen om stor-lockout er den rette ramme for overen- 
skomstforhandlingerne. 


Netværket bør blive en motor for protester 

Indtil videre har den samlet fagtops svar på statens angreb i bedste fald 
været utilstrækkelige. Derfor er de initiativer, der kommer ud af landsmø- 
det for Enhedslistens lærernetværk, vitale for den organiserede modstand 
mod krisepolitikken. Som en af lærerne i netværket, Rasmus Keis Neerbek, 
fortæller, bør netværket ”blive en motor for protester” - i erkendelse af der 
ikke er andre, der i første omgang, igangsætte protester over KEs angreb. 

Men for at få andre med og netop undgå den isolation, som KL gerne ser 
lærerne være fanget i, er det vigtigt at opbygge en alliance med andre offen- 
tlige ansatte. Enhedslistens lærernetværk kan her opfylde en opgave, som 
Danmarks Læreforening har forsømt. Muligheden for at vinde kampe er nøje 
bestemt af vores formåen til at opbygge fællesskaber. 

Hvis man mangler inspiration kan man med rette lade sig inspirere af de 
knap 30.000 strejkende lærere i Chicago, der i efteråret vandt en sejr med 
store lønstigninger i krisetid, og gav byens demokratiske borgmestre et ned- 
erlag på hans skolereform, der har mange lighedspunkter med den danske 
folkeskolereform. 

Lærernes fagforening CTU afholdte hundredvis af solidaritetsmøder over 
hele USA, fik inddraget forældrene i kampen mod længere skoledage, der 
under strejken hjalp til med børnepasning og alternativ undervisning og fik 
under strejken stigende opbakningen i offentligheden. Dette kom ikke af sig 
selv, men af hårdt arbejde fra medlemmer, der tog ansvar og organiserede 
netværk, møder, debatter og aktioner. 


Solidaritet eller frit fald - en generel protest 
Herhjemme kan de arbejdsløse og lærerne konstatere, at man ikke finder 
initiativer fra fagtoppen, der matcher de generelle angreb på os. Derfor er 
beslutningerne og de efterfølgende initiativer, der fødes af to møder den 26. 
januar afgørende for, hvilket forår vi får herhjemme. 


Skal det være endnu en sæson i mismodet og apatiens modi, eller er det 
nu vi skal forpligte hinanden til at tage ansvar for, at de asociale angreb følges 
op af modstand, der matcher angrebenes seriøsitet? En modstand, der for 
at øjne sejr, må formå at gå ud over fagsekteriske skel og skel mellem folk i 
arbejde, studerende og arbejdsløse. 


Vi angribes alle af regeringens politik! 
Solidaritet er vores svar på krisepolitikken! 


Læs mere om Solidaritet eller Frit Fald på side 6. 
Læs mere om lærernes kamp på side 8. 
Læs mere om strejken i Chicago på side 9. 

Enhedslistens Frank Aaen har udtænkt en 
storstilet og uhørt snedig plan, der med 
garanti vil jage en skræk i livet på bour- 
geoisiet. 





Af Lars Henrik Carlskov 


I et interview med Dagbladet Information 
afslørede Frank Aaen den 53. januar en intet 
mindre end sensationel plan. Frank Aaen 
planlægger nemlig at opkøbe og udkon- 
kurrere kapitalismen! Hvorfor har ingen 
tænkt på det før? Allerede nu høres lyden af 
klaprende tænder fra direktionsgangene på 
landets største virksomheder. 


Ifølge Frank Aaen er ejendomsretten 
”ukrænkelig”, og man ”kan ikke bare natio- 
nalisere en virksomhed uden at give erstat- 
ning.” Det forekommer fuldt ud rimeligt. 
Virksomhedsejerne bør naturligvis tilkendes 
erstatning for den tort og svie, de harlidt ved 
at udbytte deres ansatte for merværdi. At 
nationalisere uden erstatning ville blot være 
endnu en krænkelse af de i forvejen om- 
sorgssvigtede virksomhedsejere. Godt 
at nogen endelig taler deres sag. 


Hvis staten ved nationali- 
sering skal betale erstatning 
efter markedsværdien af 
virksomhederne, bliver 
det dog en anelse dyrere 
end de sidste par finans- 
love, Frank Aaen har for- 
handlet på plads. F.eks. 
er markedsværdien af de 
20 største danske børsno- 
terede virksomheder over 
1.000.000.000.000 - en bil- 
lion - kroner. 


Ved nærmere eftertanke er 
det derfor måske alligevel for dyrt 
og besværligt at opkøbe kapitalis- 





Frank Åaens 
store plan 





men. Heldigvis har Frank Aaen løsningen 
klar. Han vil nemlig ”omgå spørgsmålet om 
nationaliseringer” ved, at staten i stedet for 
f.eks. at nationalisere TDC ”skal opbygge et 
alternativ til TDC og levere gratis internet og 
telefon til alle danskere.” 


Befrielsen fra markedets åg går via marke- 
det! Kapitalisterne skal udkonkurreres på det 
kapitalistiske marked! Det er så meget desto 
mere realistisk i betragtning af, at man må 
formode, at Frank Aaen-virksomhederne på 
forhånd vil afskrive sig konkurrence-fordele 
såsom at sænke lønnen, øge arbejdstiden, 
hæve arbejdsintensiteten og mindske tryg- 
heden i ansættelsen. Og på samme måde 
bør det derfor afvises som borgerlig propa- 
ganda, at man ikke både kan blæse og have 
mel i munden. 

YQU JUST LET ME 
KNOW IF YOU NEED 
; ANY HELP IN, EH. 
"ESTABLISHING A DEMOCRACY" 
OVER THERE. 


Nr. 326, 26. januar 2013 


Nej til angreb på Mali! 


Den officielle udlægning af 
Frankrigs angreb på Mali 
er et velkendt omkvæd: 
”islamiske terrorister” og 
”jihadister”, en trussel mod 
den internationale sik- 
kerhed og for den lokale 
befolkning. 





Jesper Juul Mikkelsen 


Tilsvarende myter blev 
brugt for at legitimere be- 
sættelsen af Afghanistan i 
2001 og Irak i 2003. 

Den danske udenrigs- 
minister, og tidligere krigs- 
modstander, Villy Søvndal 
synger med på koret og 
kalder Enhedslistens mod- 
stand mod krigen for uan- 
svarlig. Han beder om en 
lidt mere realistisk tilgang 
til krigen i Mali. Hvis det er 
realisme Villy ønsker, så skal 
han da få det. 


Økonomiske interesser 
En realistisk tilgang til kri- 
gen i Mali er at se det som en 
kamp om Afrikas ressourcer 
og strategiske interesser. 
Vestafrika er et område af 
store rigdomme, herunder 
guld, olie og uran. 

Mali er en tidligere fransk 
koloni, og uran-depoterne i 
Mali er af særlig interesse for 
Frankrig, der genererer 78 
procent afsin elektricitet fra 
atomkraft. Mali er desuden 
det tredje-største guldpro- 


ducerende land i Afrika. 
Canadas IAMGOLD driver 
to miner i Mali (og en tredje 
i nærheden Burkina Faso). 
Også andre udenlandske 
investorer er også tilstede i 
området. 

Malis regering: et militær- 
diktatur 

Det vestlige hykleri bliver 
endnu tydeligere, når man 
ser på hvilket ”demokrati”, 
det er Frankrig, og resten af 
den vestlige verden, hævder 
at kæmpe for. 

Siden 11.september 2001 
er der sket en kraftig mili- 
tarisering af Mali ledet af 
USA. Amerikanske væbnede 
styrker har trænet Malis 
militær i årevis. I 2005 blev 
det amerikanske ”Trans- 
Sahara Counter-Terrorism 
Partnership” etableret, be- 
stående af 11 afrikanske 
”partnere”. 

Den amerikansk-uddan- 
nede og støttede hær har 
to gange kuppet den de- 
mokratisk valgte regering i 
Mali. Dette militærregime 
har nu travlt med at kempe 
sammen med de franske 
tropper mod separatisterne 
idet nordlige Mali. Også ca- 
nadiske tropper har deltaget 
i militære øvelser i Vestafrika 
siden 2008. 


Nyliberalismen, isla- 
misterne og håbet om 
forandring 

Den nyliberalisme, der har 


fejet hen over Afrika, har 
koncentreret investeringer- 
nei stadigt mindre områder 
og på stadig færre hænder. 
I Mali er dette center ho- 
vedstaden Bamako og dens 
opland. 

Vreden over dette har ført 
til separatistiske bevægelser, 
der føler, at deres områder er 
blevet marginaliseret, ikke 
bare i Mali, men over hele 
Afrika. 

Mali er altovervejende et 
muslimsk land. Islamismen 
er vokset dér, fordi oprører- 
ne hævder, at de udfordrer 
den imperialistiske inter- 
vention. De tilbyder et svar 
på folks voksende fattigdom 
og marginalisering. 

Ankomsten af udenland- 
ske tropper styrker islami- 
sternes argument om, at 
en lille elite nyder godt af 
nyliberalismen og er bukket 
under for vestlige værdier og 
kapitalismens grådighed. 

Voksende fattigdom, ny- 
liberalisme og vestlig impe- 
rialisme er baggrunden for 
islamismens tiltrækning i 
Vestafrika. Det er de realite- 
ter som Villy Søvndal ikke vil 
se i øjnene! 


Rejseberetning fra Palæstina: 


På grænsen til det forjættede land 


I det nordlige Palæstina ligger byen Anin. En meget lille by, hvis hovedbeskæftigelse 
er fåreavl. Israel satte en stopper for denne indtægtskilde, da de byggede muren 
rundt om byen i de bjerge, hvor fårene græsser. 


Paula Taina-Nielsen 


Muren afskær Anin fra nabobyerne sådan, at Anin nu er en blindgyde for de ind- 
byggere i nabobyerne, der ellers tog vejen gennem Anin, men nu må køre udenom. 
Så i stedet for at være et gennemkørselspunkt, med den handel og omsætning det 
førte med sig til byen, er byen blevet et endestop, hvor man ikke vil hen. 

Det er ikke den eneste pris byens indbyggere har betalt, nogle har også mistet deres 
opdyrkede jord udenfor byen. Den jord, der retmæssigt tilhørte palæstinenserne i 
denne by, er nu afskåret af muren og tilhører Israel. 


Abu Faiyes 

Denne skæbne er tilfaldet Abu Faiyes, en olivenfarmer med flere marker på den 
anden side af muren. Med et var hans eksistensgrundlag i fare for at smuldre. Det 
skulle senere vise sig at svinde helt ind til det rene ingenting. Vi møder Abu Faiyes 
ved muren, som i virkeligheden er et højt trådhegn med pigtråd på toppen. 

Vi kan ikke se grænseposten, men vi ved der er israelske soldater, kun få hundrede 
meter længere oppe af bakken. Vi er blevet bedt om at komme før solnedgang; ikke 
pga.det ujævne terræn og risikoen for at falde og slå sig, men pga. risikoen for at blive 
skudt. Den risiko løber man, hvis man opholder sig ved grænsen efter solnedgang. 

Vi står nu i skumringen og hører Abu Faiyes' historie. 


Spæret inde 

Han har to store olivenmarker på den anden side af Muren, på israelsk territorum. 
Hvis han vil dertil må han indhente en skriftlig tilladelse for dagligt at komme gennem 
grænsekontrolen, styret af israelske soldater. Uden en tilladelse må han vende om. 
Det tager to uger til en måned at få en tilladelse, i mellemtiden er der ingen adgang. 

Abu Faiyes fortæller, at han ved sidste års høst ingen tilladelse fik og hans afgrøder 
gik tabt. Abu Faiyes har en mark tæt på grænsen og en tre kilometer længere væk. 
Den der er længst væk, er umulig for ham at nå, fordi han hverken må eje et køretøj 
på den israelske side eller tage et palæstinensisk registreret køretøj med fra den 
palæstinensiske side. Så han må gå. Da marken ligger tre kiometer væk, er der ikke 
nok timer i døgnet til, at han kan nå gennem kontrollen, ud til marken, passe træerne 
eller høste dem og tilbage inden grænsekontrollen lukker. 

Han må ikke sove på sin mark, hvis han gør smider israelske soldater ham væk. 
Abu Faiyes må opgive denne mark og koncentrere sig om den tættere på grænsen. 

Den mark tættere på grænsen giver dog Abu Faiyes flere problemer. Når han 
kommer til den er der ofte stjålet oliven fra træerne. Når han passer sin mark eller 
høster oliven står israelske soldater ikke langt væk og overvåger ham. De står der for 
at gøre det ubehageligt for ham at være der fortæller han, så han ikke skal komme 
igen. Men det gør han. 

Abu Faiyes fortæller om et andet problem, som han oplever i forbindelse med 
olivenhøsten. Han har oplevet, at de oliven, der gror på palæstinensisk jord er fine, 
smager godt, har det rigtige udseende. Men de oliven, der gror på hans mark kun et 
par kilometer derfra på den israelske side af muren, smager grimt og er unaturligt 
hårde. Han mistænker dem for at være blevet forgiftet, at der bliver hældt kemikalier 
i jorden omkring oliventræerne. Men det kan ikke bevises. Abu Faiyes må i stedet 
nøjes med de træerne, der giver god høst, selvom det ikke er meget. 

Før den anden intifada kunne Abu Faiyes producere 250 tanke på en olivenhøst, 
som varer ca. en måned-halvanden måned. Nu kan han producere 40-50 tanke. Til 
gengæld har Palistinian Fair Trade Association (PFTA) i samarbejde med virksomheden 
Canaan Fair Trade doneret 500 oliventræer til Abu Faiyes som kompensation for tab 
af land til besættelsen. Dem har han plantet på palæstinensisk jord. På den måde 
giver Fair Trade mulighed for opretholdelse, det er en måde at gøre modstand mod 
besættelsen af vores land siger Abu Faiyes. 


Røde Kors: 


Europa er ny nødzone 


Krisen kaster massere af mennesker ud i fattigdom. Nye tal viser, at 
120 millioner i EU lever under fattigdomsgrænsen (som er under 
60 % af medianindkomsten i EU). 


Røde Kors, betegner nu Europa, som en ny krisezone, og del be- 
gynder at bruge flere penge på nødarbejde i Europa. 


Det er specielt slemt i Grækenland og Spanien, hvor krisen har 
ramt hårdest. I Grækenland er Røde Kors ved at gå fallit. I Spanien 
får to millioner hjælp af Røde Kors, hvoraf 300.000 ikke har mulighed 
for at klare sig uden hjælpen. 


Røde Kors regner med, at der kan Ops opstande over fattigdom- 
men i Europa og drager paralleller til situationen i Nordafrika. 


Socialistisk Arbejderavis 
Nr. 326, 26. januar 2013 


NNU 








EU: ”Vi er involveret I en krig med kineserne om de dyrebare mineraler” 


Vestens magthavere vil presse Kinas 
magthavere væk fra Grønlands undergrun 





Der foregår en imperialistisk ri- 
valisering mellem verdens store 
magter om de sjældne jordarter 
og mineraler på hele kloden. I 
den sammenhæng er Grønlands 
undergrund blevet brandaktuel. 





Af Anders Bæk Simonsen 


Et australsk mineselskab un- 
dersøger lige nu muligheden for 
at oprette en mine i det sydlige 
Grønland. Målinger viser, at den- 
ne mine alene måske indeholder 
mere end 10 procent af verdens 
forekomster af sjældne jordarter, 
heriblandt uran. 

EU's industrikommissær, An- 
tonio Tajani, fortalte i sommers 
om hvordan, Kina havde et ”uhel- 
digt forspring”, i kampen om de 
grønlandske råstoffer. Grønlands 
undergrund rummer sjældne 
mineraler som er afgørende for 
industrien. De fleste skal hentes 
uden for EU. 

Kina har ifølge gbtimes.com 
kontrol med over 97% af det 
globale markedet for sjældne 
jordarter og kontrollerer mere 
end en tredjedel af de kendte og 
tilgængelige reserver af sjældne 
jordarter. Ifølge USA, Japan og EU 
ligger de en for høj eksporttold på 
disse stoffer, hvilket de har taget 
op i Verdenshandelsorganisatio- 
nen (WTO). 

Tajani besøgte Grønland den 
16. juni sidste år for at få en aftale 
mellem Grønland og EU om ret- 
tigheder til at udvinde de sjældne 
mineraler. I retur ville Grønland få 
teknisk og miljømæssig knowhow 
om minedrift. 

Blot dagen efter besøgte Kinas 
præsident, Hu Jintao, Grønland. 
Kineserne har opkøbt et britisk 


minefirma, der allerede har af- 
taler med hjemmestyret om mi- 
nedrift. De vil investere næsten 
13 mia. kroner i projektet og vil i 
den forbindelse sende tusindvis af 
kinesiske arbejdere derop. 

EU kommissærens medarbej- 
der siger om rivaliseringen mel- 
lem Kina og EU at” vi erinvolveret 
i en krig med kineserne om de 
dyrebare mineraler”. 


Et brutalt forsøg på at knuse 
selvstyrets økonomiske uaf- 
hængighed 

Det grønlandske selvstyre har dog 
endnu ikke bukket under for pres- 
set fra EU om helt konkret at ude- 
lukke kineserne fra at investere i 
råstofudvindingen på Grønland. 
Men selvom Grønland med Selv- 
styreloven vedtaget i Folketinget 
i 2009, hjemtager råstofområdet, 
skal Grønland i virkeligheden ikke 
regne med fuld suverænitet på det 
område. 

I Danmark står Folketinget 
overfor at skulle af- eller bekræfte 
den særlov (Storskalaloven), som 
Grønlands selvstyre allerede har 
vedtaget. 

Ugebladet Mandag Morgen, 
opstiller i en analyse den 21. 
januar med titlen ”Det grønland- 
ske dilemma” muligheden for at 
regeringen muligvis ”under pres 
fra EU” kunne få kolde fødder i 
forhold til den nuværende posi- 
tive linje overfor særloven. Og i 
den forbindelse ”er det svært at se, 
hvordan man kan bremse proces- 
sen, uden at det tager sig ud som 
et brutalt forsøg på at sabotere 
selvstyrets vej til økonomisk uaf- 
hængighed”. 

Venstre og Konservative er 
vendt på en tallerken i forhold 


til de stemte for Selvstyreloven i 
2009, og støtter nu op et forslag 
fra Dansk Folkepartis Kristian 
Thulesen Dahl om et ”Dong 2”. 
Han udtaler til Politiken den 20. 
januar (Flertal: Staten bør gå ind 
i Grønland), at for ham at se er 
”den eneste vej frem”… at staten 
tager et aktivt medansvar for ud- 
viklingen, så vi også får danske ka- 
pitalinteresser i spil i Grønland.” 

Der skal altså oprettes et stats- 
ligt selskab mellem den danske 
stat og Grønland, der skal sikre 
den danske stat og kapitalinte- 
resser kontrol over råstofferne og 
holde kineserne væk. 

Denne model har Grønland 
pure afvist. Men med V, K, DF og 
potentielt set også Enhedslistens 
opbakning, findes der et flertal 
uden om regering for øget statslig 
involvering. 

Grønlandsordfører fra Enheds- 
listen, Finn Sørensen siger også i 
samme artikel i Politiken, at det er 
grønlænderne, der selv skal afgøre 
hvem de skriver kontrakter med 
— men indholdsmæssigt bakker 
han op om idéen om øget statslig 
involvering. 


Hvilken kapitalist er mest 
ond? 

Kuupik Kleist udtalte den 18. 
januar i Weekendavisen, at kine- 
siske kapitalister ikke er værre end 
andre kapitalister. Tværtimod er 
de mere ydmyge end de vestlige 
kapitalister. Udover det fremhæ- 
ver Kleist deler grønlændere og 
kinesere gener. Han holder fast i 
at hans vigtigste opgave er at sikre, 
at Grønland får ”så stort udbytte 
som muligt” blandt andet fra mi- 
neaktiviteterne. 


Selvom det er flot, at han står 
fast mod det pres der kommer fra 
Danmark og Vesten, er hans bud- 
skab om en eller anden særlig for- 
bindelse mellem grønlændere og 
kinesere sludder. Hans ønske om 
det største udbytte ved minedrift 
for Grønland, indregner ikke det 
uundgåelige miljøsvineri miner 
altid tilføjer et samfund - her til 
skade for Grønlands traditionelle 
vigtigste ressource, naturen i hele 
dens mangfoldighed men særligt 
fiskeri og fangst. 

I virkeligheden er der meget der 
tyder på, at mine-eventyret uan- 
set om det sikrer danske, vestlige 
eller kinesiske interesser, langtfra 
vil sikre den grønlandske befolk- 
ning eller natur en bæredygtig 
fremtid. 


Storskalaloven vedtaget af selv- 
styret, betyder løndumping og 
konkurrence fra kinesere der 
skal arbejde på Grønland til 50 
kr. i timen. Det tilgodeser ikke 
den grønlandske befolkning men 
magthaverne. 


Mineudviklingen sikrer indu- 
strier der masseproducerer ny 
teknologi, men endnu ikke for- 
mår at genanvende de såkaldte 
sjældne mineraler, der i stedet 
ender på lossepladser. 


Selvom verdens supermagter 
øger deres rivalisering om jordens 
ressourcer, må vi hver gang sige 
klart nej til at støtte nogen som 
helst af disse magthavere, især når 
det spændes foran en nationali- 
stisk vogn der skal sikre danske 
og vestlige kapitalejere kontrol og 
fyldte lommer. 





Nedskæringer og hel- 
dagsskole nej ta 

5. februar kl. 19.00, Christi- 
anshavns Beboerhus lokale 
"Nisten”, Dronningensgade 34, 
København. 


Tvunget længere skoledag, 5 
milliarder i nedskæringer på 
lærernes forberedelsestid. Nu er 
det nok! Kom til møde og deltag 
i debatten. Vi håber aftenen en- 
der med et stærkere netværk af 
lærere, forældre og elever. 


Oplæg og debat med: 

Rune Engelbreth: Talsper- 
son for forældrene, der for- 
hindrede lukning af Rund- 
højskolen i Aarhus. 

«+ Ane Søgård: Frederiksberg 
lærerforening, om konse- 
kvenserne af folkeskolere- 
formen. 

+ Kirsten Gunver Løth: fra 
pædagogfagforeningen LFS 
om faglig solidaritet og 
børns ret til fritid. 


Lærerstuderende på Blaagårds 
Seminarium, København, Bodil 
Marie Garde om folkeskolerefor- 
mer og Heldagsskole. 

”At sælge heldagsskolen og Ny 
Nordisk Skole som en forbedring 
der skal løfte de svage elever er 
simpelthen udtryk for at rege- 
ringen ikke vil se realiteterne i 
øjnene, men tværtimod har en 
katastrofal mangel af forståelse 
for hvad et godt børneliv er”. 








Det startede med en fælles koor- 
dineret aktion ved et par jobcen- 
tre rundt omkring i landet, for 
derefter at udvikle sig til et de- 
cideret landsdækkende netværk 
af aktivister. Solidaritet eller 
Frit Fald er en realitet, og er en 
organiseret fælles kamp imod de 
mange sociale forringelser, som 
skånselsløst har ramt tusindevis 
af danskere. 





Af Stefan Falk Petersen 


Den 26. januar er den foreløbi- 
ge kulmination på netværket, når 
der bliver indkaldt til stormøde i 
København. Jeppe Lykke Rohde, 
en af de oprindelige initiativta- 
gere til Solidaritet eller Frit Fald, 
fortæller: 

”Mødet den 26. handler om 
at samle alle de kræfter, som vil 
støtte op om vores dagsorden. Vi 
håber på at starte en debat og en 
fremadrettet proces, hvor vi kan 
blive enige om at organisere os 
om nogle fælles kampe omkring 
velfærdsforringelserne. Og ikke 
mindst hvordan vi kan nå dertil.” 

Netværkets oprindelige ud- 
gangspunkt var protesterne mod 
dagpengeforringelserne, hvilket 


har været et af efteråret og vinte- 
rens helt store, politiske strids- 
punkter. Især da skæringspunktet 
den 1. januar kom tættere på, 
og flere beregninger viste, at 
størrelsesordenen af de udfalds- 
truede var langt større end hidtil 
forudset. 

”Vi var et par politiske akti- 
vister der samledes omkring 
det udgangspunkt, at vi ville 
sætte fokus på dette enorme, 
sociale problem, samt at vi ville 
iværksætte en udenomsparla- 
mentarisk dagsorden for at gøre 
opmærksom på det. Vi ville give 
et modsvar til den bestående, 
neoliberale idé om at nedskæ- 
ringer er vejen ud af krisen, men 
samtidig også at udfordre fagtop- 
pens stillingstagen i forhold til 
dagpengeproblematikken. 

Det resulterede i aktionen 
ved jobcenteret på Musvågevej; 
en aktion som i øvrigt ikke stod 
alene, men hvis idé havde spredt 
sig til andre byer som Odense og 
Århus. Efter aktionen havde vi 
planlagt et opfølgningsmøde. Det 
var ganske velbesøgt, og vi blev 
alle hurtigt enige om at kampen 
skulle fortsættes. At kampen 
skulle organiseres” 


Fra aktion ved jobcenter i København - Jeppe Rohde ses bagerst i 
lokalet i gang med at holde tale (foto: Erling Skov Madsen) 


Solidaritet eller frit fald 


BREDERE FORANKRING 

Har I fortsat valgt at sætte en- 
sidigt fokus på tilbagerulningen 
af dagpengereformen, eller har I 
valgt at arbejde med en lidt bre- 
dere strategi for fremtiden? 

”Vi vil helt klart gøre prote- 
sterne meget bredere, for det er 
der voldsomt brug for. Nedskæ- 
ringspolitikken rammer bredt, 
og derfor er det også vigtigt at 
nå kontanthjælpsmodtagerne, 
flexjobberne og de studerende. 

Jeg tror at det er vigtigt, at vi får 
samlet alle de udsatte grupper i 
arbejderklassen under et, så de 
kan stå stærkere i kampen. Men 
dagpengereformen har stadig 
vores primære fokus, da det er 
en problemstilling som fylder 
utroligt meget lige nu, og som be- 
rører ufattelig mange mennesker. 
Det handler simpelthen om at 
udnytte et politisk momentum.” 


FAGFORENINGERNES GRY- 
ENDE INTERESSE 

Som det sikkert efterhånden 
er mange bekendt, så har fag- 
foreningerne indtaget en noget 
tilbageholdende stilling i forhold 
tildagpengereformen. Et politisk 





Kampen mod de sociale 
forringelser skærpes 


standpunkt, som står i skærende 
kontrast til de medlemmer som 
de repræsenterer. Men ifølge 
Jeppe Lykke Rohde, så er det en 
tendens under opbrydning. 

”Oprindelig havde fagbevægel- 
sen selvsagt en forholdsvis kritisk 
tilgang til dagpengereformen, 
men den blev desværre spist af 
med akutpakkerne, som gjorde 
at modstanden røg ned på et 
absolut nulpunkt. 

Men det har jo efterfølgende 
vist sig, at akutpakkernes indhold 
er en fis i en hornlygte. Der er in- 
gen jobskabelse overhovedet, og 
derfor står man alene tilbage med 
konsekvenserne af reformen: At 
mange mennesker ryger ud i en 
kæmpe social deroute. 

Det har vist vækket noget mod- 
stand i fagforeningerne, og vi 
oplever flere positive tilkendegi- 
velser på Solidaritet eller Frit Fald 
end for blot få måneder tilbage. 
Men vi savner fortsat officielle 
udmeldinger fra de enkelte fag- 
forbund. Måske bliver vi klogere 
efter stormødet den 26. januar.” 





Arguments for 
Revolution 


I en verden 
med enorm 
ulighed, 
omfattende 
klimaødelæg- 
gelse om hjør- 
ER net samt krige 

i og undertryk- 
kelse ønsker 
revolutionære 
socialister 
ikke blot at justere systemet, men 
peger i retningen af et helt andet 
samfund. Denne lille bog giver en 
let gennemgang af de vigtigste 
diskussioner og argumenter for 
denne bevægelse mod en anden 
mulig verden. 


Den egyptiske 
revolution 


På trods af, 
at vi netop 
har passeret 


DEN 


EGYPTISKE to-årsdagen 
uærmar for egyptiske 
REVOLUTION 


EN PTE KALVE SE ÆNDRE TES 
j z 


revolution 
z=— begyndelse, 
mu er denne 
" pjece sta- 
1 digt aktuel. 
Pjecen er 
lettilgængelig og giver en god ind- 
føring i de vigtigste elementer, der 
ledte op til de massive folkelige 
protester, der væltede Mubarak. 
Samtidig er det også en øjen- 
vidneberetning om de 18 dages 
kampe mod regimet. Med pjecen 
klædes man godt på til at forstå 
de fortsatte kampe i Egypten, og 
hvilken funktion Det Muslimske 
Broderskab varetager over for 
imperialismen. 






Aldrig mere 
facisme 


En større 
pjece der 
drager på 
de vigtige 
historiske 
erfaringer 
fra den in- 
ternationale 
antifacisiti- 
ske kamp, 
især fra 
Tyskland og Spanien i 1930'erne. 
Massere af gode analyser, der 
danner nødvendige perspektiver 
for den konkrete antifascistiske 
kamp i dag. 





rr, 


mø 
>= Fy 
—”— - 


SNNNNNNNNA DN 


- 
2 - 





Det er ikke kun i undergrunde der graves - faglige rettigheder undergraves også i forbindelse med metro-byggeriet 





Metrobyggeriet i København er en 
stor arbejdsplads betalt af offent- 
lige skattekroner. Metrobyggeriet 
består af i alt 21 byggeplader fordelt 
ud over København. Det italienske 
firma Trino, som er hovedentrepre- 
nør, har fra starten haft en fjendtlig 
indstilling over for fagforeningerne 
og tillidsmænd. 





Jesper Juul Mikkelsen og Benny Allermand 


Fyring af tillidsfolk 

Da fagforeninger mødte firmaet 
i første omgang var beskeden fra 
firmaet klar: ”i får aldrig adgang til 
vores pladser”. Der blev sat hæng- 
sler op, så fagforeningen ikke kunne 
komme ind på byggepladserne. Først 
efter et halvt års forhandlinger fik 
fagforeningerne adgang. 

Men det er ikke kun fagforenin- 
gernes adgang til pladserne den har 
været gal med. Skriftlige advarsler, 
hvis man forlod pladsen blot for at 
stille P-skiven, systematisk under- 
betaling, trusler om civile retssager 
mod arbejdere, og manglende pen- 
sions-betaling er kun et lille udpluk 
af de mange svinestreger firmaerne 
bag metrobyggeriet har begået mod 
deres arbejdere. 


Men det mest aggressive træk fra 
arbejdsgiverne på metrobyggeriet 
har været fyring af 5 tillidsfolk. En af 


de fyrede Jakob Matthisen skriver i 
en artikel på modkraft.dk: 

”Jeg har været meget aktiv som 
tillidsmand og klubformand for 
Metroklubben. Jeg har blandt andet 
været tegner og redaktør på medar- 
bejderbladet Trevi Nyt. Jeg tror, det 
er derfor, ledelsen i Trevi vil af med 
mig”. 

Meget få lærerpladser 

Før Metro-projektet overhovedet var 
sat i gang blev der lavet en frivillig ud- 
dannelsesaftale med hovedentrepre- 
nøren. Hermed regnede fagforenin- 
gerne med at metrobyggeriet ville 
sikre omkring 400 af de ca. 10.000 
lærerpladser som i dag mangler. 
Denne frivillige aftale med Trevi har 
dog ikke været meget værd, der er i 
dag kun 2 elevpladser på metroen. 


Håb om faglig organisering på 
tværs af sprog 

Elo Hansen og Michael Severinsen, 
der arbejder med faglig organise- 
ring af betonarbejdere på metroen, 
fortæller til Socialistisk Arbejderavis 
om de nødvendige bestræbelser på 
at organisere på tværs: 

I starten var folk ude i skurvog- 
nene ikke meget for at snakke med 
os. De ville undgå at falde uden for 
fællesskabet i skurvognen. Men ef- 
terhånden har nogen af de personer 
skiftet holdning, og vi har fået valgt 
nogle tillidsrepræsentanter og sik- 
kerhedsfolk derude. 


Metroen undergraver rettigheder 


Det har medført noget tovtræk- 
keri med ledelsen af metrobygge- 
riet, da de ikke har været vant 
til, at deres arbejdere er 
organiserede. De her til- 
lidsmænd har nu taget 
initiativ til at danne 
en metroklub, som 
håndværkerne på 
byggeriet kan 
melde sig ind 
i, på kryds og 
tværs af byg- 
gepladser 
og nationa- 
litet. 

Og der 
er nu også 
kontakt til 
nogle af de 
polske ar- 
bejdere, de 
overvejer nu 
at blive orga- 
niseret i fag- 
foreningen. 

Vi fortsætter 
med at slås for at 
håndhæve overens- 
komsten, hvis det får 
lov at skride på et så 
stort projekt som me- 
troen, hvordan skulle vi så 
kunne fastholde dem ude på de 
små arbejdspladser? Så skrider det 
hele jo. 

Frederiksberg Lærerforening: 


Vi skal gøre det der virker 
gjort det før! 






- VI har 


g i 
ene SE" 


Socialistisk Arbejderavis har 
talt med Ane Søegaard, for- 
mand for Frederiksberg Kom- 
munelærerforening om Fol- 
keskolereformen og lærernes 
arbejdstid i forbindelse med 
overenskomsten 2013 (OK13). 





af Lene Junker 


Det tegner til at blive et barsk 
forår for lærerne og de andre of- 
fentlige ansatte. Hvordan ser det 
ud, set fra din og Frederiksberg 
Kommunelærerforenings side? 


"Ved OK13 gælder det om 
at sikre reallønnen og vores 
arbejdstid. Vi har en væsentlig 
opgave i at få overbevist befolk- 
ningen og hinanden om, at det 
fortsat er legitime krav at stille. 
Befolkningen er blevet påduttet 
en over-krisebevidsthed, og det 
smitter af på os også. Vi skal have 
realistiske forventninger, men vi 
skal ikke grave os selv ned, så vi 
ikke udfordre regeringen og KL. 


Jeg mener, at krisen er men- 
neskeskabt, så hvis der er po- 
litisk vilje, kan man vælge en 
anden vej. Hele fagbevægelsen 
er forpligtet på at forsvare løn 
og arbejdsvilkår og sikre dem 
gennem kollektive aftaler” 


Den pædagogiske tænketank, 
Sophia beskylder regeringen og 
KL for at afhumanisere, afdemo- 
kratisere og udmarve hele den 
offentlige sektor. Hvilke tegn 
ser du på, at de forskellige fag- 
grupper begynder at samle sig, 
og at regeringen og KL møder 
modstand? 


"Vi skal gøre det der virker. Vi 
har gjort det før. [2010 samledes 
vi 3000 tillidsfolk til stormøde i 
Fredericia for at forsvare efter- 
lønnen. Denne gang har BUPL's 
formand, Henning Pedersen, 
udtalt sig kritisk overfor angre- 
bene på lærernes arbejdstid. Det 
samme gælder også Socialråd- 
giverforeningens nye formand 
Majbritt Berlau. På vores eks- 
traordinære kongres talte Harald 
Børsting. Han understregede, 
at regeringen skulle holde sig 
ude af arbejdsmarkedets over- 
enskomster. En del borgmestre 
er også kritiske overfor både 
Folkeskolereformen og angrebet 
på lærernes arbejdstid” 


Hvad sker der i Frederiksberg 
Kommunelærerforening? 


"Vi arbejder aktivt på at sende 
et positivt budskab til forældre 
og elever om både Folkeskolere- 
formen og lærernes arbejdstid. 
Vi har lavet en fælles udtalelse 
med BUPL Hovedstaden med 
titlen: ”Når mere undervisning 
ikke er bedre, men bare mere” 
Og vi skal mødes med Køben- 
havns Lærerforening, BUPL 
Hovedstaden og LFS og drøfte 
hvordan vi kan lave fælles ar- 
bejde for at sikre os alle sammen 
bedst muligt til det varme forår, 
som kommer.” 


Hvad gør I for at mobilisere og 
aktivere lærerne? 


Kender man lærernes virkelig- 
hed, ogarbejderud fra den er det 
nemt at få folk engageret. Vores 









bestyrelse er til frokostmøder på 
alle skolerne på Frederiksberg 
flere gange om året, og vi laver 
jævnligt intensive kampagner 
i lokal målestok, som den DLF 
netop nu gennemfører. 


Det er helt afgørende at få 
sikret en kontinuerlig og dyna- 
misk kommunikation mellem 
medlemmerne og de valgte 
repræsentanter i fagforeningen. 
Kun på den måde sikrer vi, at 
også politikken og metoden har 
dialektik. Vi er ret aktivistiske 
på Frederiksberg. Vi er ikke for 
fine til at male bannere og gå 
på gaden. Men vi bruger meget 
sociale medier, fx facebook, og 
vi sender videohilsner og elek- 
troniske nyhedsbreve ud. 


Derudover afholder vi jævn- 
lige TR-konferencer, inviterer 
medlemmerne til kurser, stor- 
møder, fester mv. Omkvædet 
er altid at styrke fællesskabet 
og kollektivet i foreningen. Det 
skaber sammenhængskraft, 
politisk set. 


Vores OK kampagne her til 
foråret skal opbygge selvtilliden 
blandt lærerne, så vi kan gen- 
skabe den nødvendige styrke og 
selvrespekt til at sige fra overfor 
regering og KL. 


OK13 


"Det er vigti 
at frustration 
vendes til 


handling” 














Socialistisk Arbejderavis har snakket med Rasmus Keis Ne- 
erbek, lærer på Ganløse Skole i Egedal Kommune og aktiv i 
Enhedslistens Lærernetværk, om opbygning af modstand mod 
angrebet på lærerne og andre faggrupper i forbindelse med 
overenskomstforhandlingerne. 





af Lene Junker 


Hvordan er stemningen blandt dine kollegaer efter at regerin- 
gen offentliggjorde sin skolereform og KLs angreb på lærernes 
arbejdstid? 

Der er en enorm frustration over de fremtidsudsigter, vi bliver 
budt. Jeg synes det er vigtigt at denne frustration vendes til hand- 
ling, og her spiller socialister en afgørende rolle. Vi skal komme 
med meget konkrete bud på hvordan kampen kan vindes. 

I Egedal Kommune har vi dannet en gruppe på tværs af sko- 
lerne, som skal i gang med at planlægge forskellige aktiviteter. 
Den er resultatet af de nationale fagligklubmøder, som Dan- 
marks Lærerforening holdt på alle skoler i december. 

Initiativet er opstået blandt almindelige lærere, som forsøger 
at mobilisere hinanden og flere kollegaer til aktiviteter i forbin- 
delse med OK 13. 


Du er også blevet aktiv i Enhedslistens Lærernetværk. Hvorfor 
skal man deltage i Lærernetværket? 

Vi har rigtig mange medlemmer ude omkring på lærerværel- 
serne. Netværket bør blive en motor i at forsøge at organisere 
protester og modstand på vores arbejdspladser og i vores fag- 
foreninger. 

Koordinerede aktiviteter på tværs af skoler og kommuner gi- 
ver styrke, og erfaringer kan deles. Vi må nok erkende, at større 
initiativer kun kommer fra Enhedslistens medlemmer. Der er 
ikke andre. 


Enhedslistens lærernetværk holder landsmøde den 26. januar. 
Skal du med og hvad synes du der skal komme ud af det lands- 
møde? 

Ja, jeg deltager i landsmødet. Jeg håber vi bl.a kan bruge det 
til at lave nogle fælles udspil, som vi kan fremsætte på forårets 
generalforsamlinger i kredsene. Vi skal stille spørgsmål til lokale 
byrødder fra S, SF og R om de støtter regeringens og KLs angreb 
på lærerne og de andre offentligt ansatte og deres fagforeninger. 

Tvinge dem til at tage stilling. Der vil være røre i regeringspar- 
tiernes baglande, og vi skal konstant puste til det bål. Kun på den 
måde kan vi lægge et pres på regeringstoppen. 

Vi skal stille forslag, der kan mobilisere aktivitet blandt kol- 
legaerne og bygge en alliance mellem alle offentligt ansatte. DLF 
har forsømt det i mange år, men vi har mulighed for at vinde de 
kampe lokalt, hvis vi handler i fællesskab. 

Græske antifascister og en lang 
række progressive partier og 
organisationer havde indkaldt 
tildemonstration i Athen d. 19. 
januar for at styrke kampen 
mod den voksende fascisme. 
I en lang rækker byer verden 
over gik antifascister på gaden 
i solidaritet, heriblandt 100 
demonstranter i København. 





af Internationale Socialister København 


Mindst fem venstrefløjsgrup- 
per var repræsenteret ved de- 
monstrationen foran den græske 
ambassade i København, og folk 
var kommet fra hele landet for at 
vise solidaritet. 


Vores skjold og sværd 
over for fascismen 
Bo Nielsen fra Internationale So- 
cialister holdt tale og sagde bl.a. 
”historien viser, at fascismen 
har særligt gunstige vækstkår i 
perioder med økonomisk krise. 
Vi befinder os netop i disse år i 
den dybeste systemkrise siden 
1930erne. Selvom verden har 
forandret sig meget siden, er vi 
nødt til at være bevidste om, 
at krisepolitikken, ikke kun i 
Grækenland, men mange steder 
i verden, indebærer så brutale 
konsekvenser for almindelige 
mennesker, at 1933 alligevel ikke 
virker så fjernt endda … 

Vores stærkeste våben mod fa- 
scismen er disse to; for det første 


Sy =: Eø 


Pyt 
Pi 

ma 
Aa 


er antifascismen vores 'skjold'. 
Lige meget hvor nazismen stik- 
ker sit ækle fjæs frem, møder vi 
den med så bred mulig folkelig 
modstand i form af blokader, 
demonstrationer og forsøger at 
forhindre nazistiske vælgermø- 
der og bliver ved med at sige: 
Ingen platform til nazisme! For 
det andet er klassekamp vores 
sværd”. Opbygning af modstand 
fra neden mod de nyliberale 
angreb er den bedste måde, vi 
aktivt kan skabe et stærkt og po- 
sitivt alternativ for almindelige 
mennesker. Vi må afvise at lade 
os splitte med racisme! Vi skal 
derimod stå sammen og blive 
ved med at pege på hvem det er, 
der har skabt krisen og hvem, der 

benhavn svarede! 

Socialistisk een har talt med Ivalu og Katrine som var to 
deltagere på den anti-fascistiske demonstration om hvorfor de var 


mødt op til demo på en kold lørdag. 


Det er vigtigt at støtte op om de kampe, som foregår også uden for 
Danmark. Det som sker udenfor, kan jo også påvirke os. Det er 
vigtigt at møde op og vise man støtter kampen mod fascismen. Græ- 
kenland ligger jo trods alt tæt på Danmark og når det kan ske der, 
kan det jo også ske her. Jeg føler ikke, at fascismen er nogen stor 
trussel i Danmark lige nu, men det er vigtig at holde øje med. 


skal betale for den. ” 


Crisis Mirror 
En aktivist fra den græske ven- 
strefløjsgruppe Crisis Mirror 
talte om sammenhængen mel- 
lem de seneste dages angreb på 
besatte huse i Athen, der ud over 
etsted at bo for folk, der er hårdt 
økonomisk ramt af krisen, har 
fungeret som baser for venstre- 
fløjsaktivisme - og så den vok- 
sende tilslutning og indflydelse, 
Golden Dawn har fået inden for 
det græske politi. Rydningerne 
har været brutale, og retorikken 
omkring disse squads har været 
præget af beskyldninger om 
terrorisme". 

Efter talerne var der "open 





microphone" bl.a. med indslag 
af politisk rap på dansk og på 
græsk, og der blevråbt antifasci- 
stiske paroler. Efter en vellykket 
demonstration samledes ca. 
halvdelen af demonstranterne 
sig til fællesspisning og et op- 
følgende evalueringsmøde, hvor 
det blev drøftet hvad visammen 
fremadrettet kan gøre, ikke bare 
i kampen mod fascisme, men 
også imod de tiltagende angreb 
fra regeringen. Aktivisterne var 
enige om, at dagen havde været 
en stor succes og aftalte, at man 
vil forsøge at lave flere fælles 
ting. Næste fokus bliver på akti- 
onsuge 19, som eren antikapita- 
listisk aktionsuge i København. 


Chicago skolelærerstrejke: kampe kan vindes mod alle odds! 





Er der forskel på fagforeninger i 
USA og Danmark? Svaret ligger 
lige til højrebenet. Men er der 
også forskel på offentlige ansat- 
tes fagforeninger? Her svaret 





af Jan Hoby, næstformand i LFS. 


Ja, der er en verden til forskel. 
Hvis man tager et smut forbi 
CTU (Chicago Teachers Union), 
vil første indtryk være: 'Det er 
en kæmpende fagforening med 
attitude” En kampagne som 
”Stand Up to the Fat Cats”, er 
ikke set siden 30'erne her til 
lands. Kampen mod længere 
skoledage og flere tests har en 
central placering hos CTU og 
deres medlemmer. 

CTU med deres 29.000 med- 
lemmer kom på det interna- 
tionale landkort allerede i juni 
2012, hvor de første armbøjnin- 
ger blev taget som forberedelse 
på den første strejke i 25 år. Den 
10. september til den 18. sep- 
tember udfoldede der sig en af 
de mest aktivistiske strejker i 


USA inyere tid. 

Årsagen var at Chicagos borg- 
mester Rahm Emanuel (en de- 
mokratisk gulddreng) havde 
erklæret krig mod lærerne, deres 
faglighed, deres overenskomst, 
deres løn og på indholdet i en 
skolereform. Hans reformkrav 
af folkeskolen fik stor national 
opbakning fra den politiske elite, 
medierne og stærke erhvervsin- 
teresser - meget lig situationen i 
Danmark. 

Efter næsten samme skabelon 
som SRSF-regeringen bruger 
i deres udspil til Ny Nordisk 
Skole, skolereformen og sidst, 
men ikke mindst, kravet om at 
lærerne og senere alle andre 
offentlige ansatte skal betale for 
politikernes underfinansiering 
af den offentlige sektor. 


Grunden til, at strejken tiltrak 
sig stor international opmærk- 
somhed, var, at den kom i køl- 
vandet på nederlaget i Wiscon- 
sin, hvor de offentligt ansattes 
fagforeninger tabte til staten. 
Rahm Emanuel ville udnytte 


dette momentum til, at give den 
stærke lærerfagforening et mas- 
sivt nederlag. 

Men det skulle vise sig, at 
Borgmester Rahm Emanuel næ- 
sten gjorde regning uden vært. 
De 29.000 medlemmer af CTU 
formåede 1) At gøre deres kamp 
til en kamp for børns ret til en 
test-fri, gratis offentlig skole med 
fokus på en anderledes og bedre 
skolegang - ikke bare en længere 
skoledag! 2) At gøre deres kamp 
til forældrenes kamp, på vegne af 
deres børn. Forældrene organi- 
serede selv børnepasning og al- 
ternativ undervisning. 3) At gøre 
deres kamp til alle offentligt- og 
privatansattes kamp, med hund- 
redvis af solidaritetsmøder over 
hele USA. Målet var både at 
vinde befolkningens hjerter og 
hjerner. Under den 8 dage lange 
strejke steg opbakningen til CTU 
og de 29.000 strejkende lærere. 


Den 18. september endte 800 
delegerede strejken i Chicago. 
Der blev indgået flere kompro- 
miser mellem Chicagos borgme- 


ster Rahm Emanuel og CTU. Set 
ud fra den nationalpolitiske og 
kriseøkonomiske situation, og 
ikke mindst ud fra erfaringerne 
fra nederlaget i Wisconsin, var 
det en sejr. Sådan opleves det 
også af medlemmerne af CTU. 
Med en gennemsnitlig lønstig- 
ning på 17,6 % over de næste fire 
år og med en lang række andre 
forbedringer, - er dette en over- 
enskomstfornyelse med håb, 
perspektiv og inspiration for 
andre amerikanske arbejdere. 


Men også på indholdsdelen 
af borgmester Rahm Emanuels 
”skolereform” -program, kom 
det slet ikke i hus. CTU fik taget 
de værste elementer og tidsler 
blev taget ud at hele testregimet. 
Selvom danske skolebørn er de 
mest testede i Europa, er det 
intet imod hvad amerikanske 
børn udsættes for. 

Hvad er så læren for danske 
offentlige ansatte og specielt 
Danmarks lærerforening (DLF), 
deres tillidsfolk og medlemmer? 

Det er at komme op i gear 


på mere end en front. Lærerne 
kan ikke vinde kampen mod 
skolereformens reaktionære 
indhold alene. Lærerne kan ikke 
vinde kampen mod, at lærerne 
skal betale for ”skolereformen” 
ved overenskomstforhandlin- 
gerne alene. Lærerne kan ikke 
vinde kampen mod, at offent- 
lige ansatte skal betale for fi- 
nanskrisens underfinansering 
af velfærdsstaten alene. DLF og 
lærerne må opbygge folkelige al- 
liancer med alle de fagforeninger 
der vil slås sammen med dem. 

Tiden er ikke til fagchauvini- 
stiske strategier og taktik, som 
DSR og BUPL benyttet sig af ved 
overenskomstforhandlingerne 
i 2008. 

For at hjælpe udviklingen på 
vej, må socialister tage initiativer 
til møder og solidaritets-arran- 
gementer, på uddannelsesste- 
der, skoler og partiafdelinger. 
Specielt Enhedslistens lærer- 
netværk spiller en vigtig rolle. 
Chicagos lærerfagforening har 
vist at kampe godt kan vindes 
mod alle odds. 

Kom med på 
politisk studietur 
til Athen i uge 7! 


Vi er en blandet gruppe af personer fra 
venstrefløjen, der tager til Athen fra d. 
9.-17. februar - og du kan stadig nå at 
komme med! 


Grækenland er det land i Europa, hvor 
EU's nedskæringspolitik er mest ekstrem 
- men det er også det land med den 
mest udviklede modstand fra arbejder- 
klassen med over 20 generalstrejker på 
halvandet år. 


Hvad skal vi lave i Athen? 

Vi vil undersøge situationen i Græken- 
land nærmere ved (med udgangspunkt i 
Athen) at møde den græske venstrefløj og 
-arbejderklasse. Vi starter turen med en 
byvandring i Athen, hvor vi vilse nærmere 
på politiske mødesteder, street art og 
andet i byens rum, der vidner om krisen 
og den voksende modstand i byen. 


Vi skal besøge et skibsværft, hvor arbej- 
derne i længere tid ikke har fået udbetalt 
løn og derfor har taget kontrollen med 
værftet. Vi skal snakke med græske anti- 
fascister, der i denne tid arbejder meget 
intenst mod den stigende trussel fra 
Golden Dawn, der er et klassisk og yderst 
voldeligt fascistisk parti. 


Vi skal møde repræsentanter fra SYRIZA 
og ANTARSYA, der er to organisationer af 
flere forskellige venstreorienterede grup- 
per. SYRIZA er det næststørste parti i den 
græske parlament, mens ANTARSYA er en 
mere udenomsparlamentarisk orienteret 
organisation. 


Derudover skal visammen med to repræ- 
sentanter fra Trampolinhuset høre mere 
om asylansøgeres vilkår i Grækenland. Så 
det bliver en tætpakket, politisk, interes- 
sant, sjov og bevidsthedsudvidende tur. 


Hvad er formålet med turen? 
Formålet med turen er, at få en bedre 
forståelse af, hvad der sker i Grækenland. 
Vi vil bruge vores erfaringer fra Græken- 
land til at bygge en større og mere bevidst 
bevægelse i Danmark og herigennem 
kunne alliere os med modstanden i resten 
af Europa. 


Vi ønsker at bruge dagene i Athen på at 
forstå de udfordringer som bevægelsen og 
venstrefløjen i Grækenland står overfor. 
Men vi vil også bruge tid på samtaler med 
'den almindelige græker”, da vi ønsker at 
vide, hvordan krisen og den stigende fat- 
tigdom påvirker grækerne. 

Vi er bange for at Grækenland er et indblik 
ind i Europas fremtid og vi vil derfor bruge 
de erfaringer vi gør os i Grækenland til 
fremtidige kampe i Danmark. Derfor vil 
vi også fortælle om vores tur når vi kom- 
mer hjem til de, der har lyst til at høre 
om den - f.eks. Enhedslisten-afdelinger, 
fagforeninger, gymnasier, folkeskoler, el- 
ler lignende. 


Vil du vide mere? 

Så skriv en mail til 
studieturtilgraekenlande&egmail.com, så 
kontakter vi dig eller sender dig mere 
info via Mail. 





Fra de tidligste erfaringer med arbej- 
derråd og frem til i dag, er der en række 
kendetegn, der går igen. Det sker selvom 
arbejderråd dukker frem i vidt forskel- 
lige fag og branche, under vidt forskellige 
styrerformer — og i under vidt forskellige 
himmelstrøg. Denne artikel vil gøre op- 
hold ved nogen af de tidligste og desværre 
også mest gennemførte eksempler på 
arbejderråd. 





Anders Bæk Simonsen 


Kommunen i Paris 

Den første og eneste gang Karl Marx ople- 
vede arbejderrådenes store potentiale, som 
den organiseringsform der grundlæggende 
kunne ende borgerskabets tyranni, var i 
1871, da de parisiske arbejdere greb mag- 
ten over deres by og forsvarede kommunen 
mod både den franske centralregering og 
prøjsiske belejring. 

Her stillede 340.000 parisiske arbejdere, 
bevæbnede under Nationalgarden, sig op 
mod både den herskende klasses franske 
regering, og de prøjsiske belejrere. Her var 
det gardens egen basis, altså de fattige ar- 
bejder-soldater, der i råd valgte deres egen 
officerer og ligeså betydningsfuldt, kunne 
trække dem tilbage i selvsamme øjeblik, 
hvor soldaterne ikke længere havde tillid til 
disse. Yderligere betød det også en reorga- 
nisering af hele hæren i valgbare komitéer. 
Denne demokratisering af hæren spredte 
sig til selve Kommunen bl.a. med valg til 
administrative poster og samme løn til 
alle fra embedsmænd til fabriksarbejdere. 


Den franske hær slagtede kommunens 
arbejdere og soldater, da den havde fået sin 
ryg dækket fra den prøjsiske hær, der trods 
konflikt med Frankrig, heller ikke ønskede, 
at Kommunen skulle blive et forbillede for 
(de tyske) arbejdere. Over 30.000 menne- 
sker blev dræbt af den franske stats hær. 


Strejken over kommaer, der (næsten) 
væltede Tsaren 

Erfaringerne med arbejderråd levede sam- 
men med sangen ”Internationale” videre i 
en bredere europæisk arbejderklasse. Og 
da den russiske Tsar under ”den blodige 
søndag' massakrerede fredelige demon- 
stranter i Skt. Petersborg i 1905, blev det 
startskuddet på en længere periode med 
arbejderklasse-protester i Rusland i en 
strejkebevægelse der omfattende en mil- 
lion mænd og kvinder. 

Arbejderklassen i Rusland var stadig 
relativt lille, men i hastigt vækst med flere 
millioner arbejdere på få årtier. De var kon- 
centreret i de store byer og vokset frem ud af 
primært våben- og tekstilindustri. Alligevel 
var det typografernes strejke over et simpel 
lønspørgsmål, der især fik betydning; den 
russiske revolutionære, Leon Trotskij skrev: 
”strejken som startede med kommaer og 
endte med at styrte enevælden”. 


Fra typograferne bredte strejken sig den 
sig til hele trykkebranchen i Moskva og 
derefter til hele landet spredt ud gennem 
jernbanearbejdernes solidaritetsaktioner. 
Indenfor 2 måneder fandtes der arbejder- 
råd (sovjetter) der alene i Skt. Petersborg 
repræsenterede 147 fabrikker, 34 værkste- 
der og 16 fagforeninger. 

På samme måde som i tilfældet med 
Pariser-kommunen, havdeman i disse råd 
på den enkelte arbejdsplads, en mulighed 
for kollektiv at bestemme og organisere 
arbejdet samtidig man kunne vælge og til- 
bagetrække delegeret til en bredere strejke 
koordinerende komité i byen. 

Arbejderne valgte i alt 562 delegeret og 
strejkekomitéen udviklede sig hurtigt til en 


form for arbejder-regering, der udfordrede 
Tsaren og hans stat. Derfor blev det også 
sovjetternes rolle, at på alle måde organi- 
sere de arbejdende masser, lede strejker 
og demonstrationer, stoppe pogromer 
— altså forfølgelse af jøder, og bevæbne 
arbejderne. 


Det lykkedes at organisere madforsy- 
ninger, tvinge regeringen til at opfylde 
løfterne om pressefrihed og almen amnesti, 
gennemføre en kampagne for 8-timers 
arbejdsdag og organisere en vellykket ge- 
neralstrejke for at forsvare mytteristerne fra 
flådestationen Kronstadt, som stod overfor 
henrettelse. 

Det tog Tsar-styret 18 måneder med 
bedrag og blodsudgydelser, før de fik 
undertrykt revolutionen fuldstændigt. Ge- 
neralprøven i 1905 lærte de revolutionære 
nødvendigheden af en bedre koordinering 
af sovjetterne og overbevidste dem om at 
være forberedte på en voldelig konfronta- 
tion med staten. 


Krigen 

Da hele Europa blev kastet i krig i 1914, 
valgte arbejderklassens repræsentanter 
(de socialdemokratiske partier og fagfor- 
eningerne) at bakke op om magthaverne 
i deres egne lande, der sendte Europas 
befolkninger i krig mod hinanden. Der blev 
erklæret borgfred på fabrikkerne, hvilket 
betød tvangsarbejde, rationaliseringer 
og forbud mod strejker uden organiseret 
protester fra fagforeningerne. 


I hele Europa medførte den hastige 
udvikling af krigsindustrien også, at en ny 
klasse af arbejdere kom til. De traditionelt 
faglærte maskinearbejdere mistede status 
til ufaglærte kvinder og bønder, der kom 
ind på fabrikkerne og i løbet af blot få må- 
neder, var udlært til at fungere som en del af 
produktionen. Ledelsen overalt i sværvægt- 
sindustrien, udnyttede denne udvikling til 
at gå til angreb på de faglærte maskinear- 
bejderes positioner og privilegier. 

De faglærte fandt ud af de kun kunne 
forsvare sig, hvis de gjorde deres kamp 
til en bredere kamp mod selve krigsindu- 
strien, og derfor måtte de også inddrage 
hele arbejdsstyrken i kampen. Det betød 
også en organisering uden for de traditio- 
nelle fagforeninger, der havde accepteret 
krigsindustriens logik og samarbejdet med 
ledelserne på fabrikkerne. 


Initiativet måtte altså tages udenom 
fagforeningerne, og det betød nye orga- 
nisationsformer. Forskellige navne som 
arbejderkomiteen i Sheffield, kommissio- 
nerne i Italien, tillidsmandsbevægelsen i 
Tyskland og fabrikskomiteerne i Rusland 
dækker over den samme organisering på 
bunden af fabrikkerne i decideret arbej- 
derråd eller arbejderrådslignende organer. 

Sovjetternes overtagelse af magten i 
Rusland i 1917, kan på den måde forstås 
som et højdepunkt i et generelt oprør mod 
krigens vanvid. Modsat fagforeningerne 
der organiseres på baggrund af opdeling 
af arbejderne i fag og branche, var — og er 
arbejderråd en organisering af arbejder- 
klassen i dens helhed. 

Andre højdepunkter var den Tyske Re- 
volution i 1918 hvor de fleste større byer 
i Tyskland fik demokratiske arbejderråd 
der erstattede den gamle magt og tvang 
den tyske kejser på flugt. I øvrigt også i 17 
Sønderjydske byer, heriblandt Haderslev, 
Sønderborg, Tønder og Åbenrå, der den- 
gang var en del af det tyske rige. 


Men også i Italien nåede man en situa- 
tion, hvor arbejderne gennem fabriksbe- 


Arbejderråd - kimformen til et fremtidigt samfund 


sættelser reelt kontrollerede industrielle 
centre, mest tydeligt i Torino i 1920. Al- 
ligevel tabte alle disse bevægelser og re- 
volutionsforsøg og blev inden for en kort 
årrække, erstattet af den mørkeste reaktion 
i form af fascistiske regimer. 


Den russiske undtagelse 

Erfaringerne fra den russiske general- 
prøve i 1905 havde brændt sig fast i den 
russiske arbejderklasses bevidsthed. Hver 
gangen ny bevægelser voksede frem, også 
under 1. Verdenskrig, blev sovjet idéen igen 
afprøvet i praksis. Trotskij beskrev krigs- 
årerne som en ”elementær skole i kamp” 
som den svækkede arbejderklasse måtte 
gennemgå inden man denne gang kunne 
væltede Tsaren. 


I meget grove træk kan man forklare 
sovjetternes succesfulde magtovertagelse 
i følgende: 

Modsat situationen i Vesteuropa, havde 
der i en lang årrække eksisterede et selv- 
stændigt revolutionært parti (bolsjevik- 
kerne). De havde konsekvent argumenteret 
mod imperialisternes krig og forstod, at 
arbejderklassens befrielse ikke gik gennem 
arbejderklassen gradvise overtalelse af par- 
lamentet, men ved at styrke og organisere 
arbejderklassens egen magtorganer — den 
samme type arbejderråd som Marx havde 
”opdaget” under Pariserkommunen. 

De havde også forstået, at i en situation 
hvor to sideløbende magter eksisterende 
side om side, den arbejdende befolknings 
magt i sovjetterne og den herskendes klas- 
ses magt i staten, ikke er stabil og vil ende 
med den ene klasses sejr over den anden. 
Hvis arbejdermagten, sovjetterne, ikke 
skulle gå til grunde, skulle denne magtform 
havde selvtillid nok til at gribe magten i et 
opgør med statsmagten. 


Denne forståelse er opsummeret i slo- 
ganet ”AL magt til sovjetterne” og i ønsket 
om at knuse den borgerlige statsmaskine. 

Endelig havde den massive undertrykkel- 
se i Rusland også umuliggjort eksistensen 
af et stort fagforeningsapparat, som man 
så i det stærkt industrialiserede Europa. 
Dette sociale lag og dets politiske udtryk 
i de socialdemokratiske partier, retter sig 
mod arbejderklassen, men søger konstant 
at forhandle indenfor de rammer som 
kapitalismen diktere, selvom det betyder 
død og ødelæggelse, som man så i første 
verdenskrig. 


Med denne indstilling sørgede bolsje- 
vikkerne for at indkalde til regionale og 
nationale konferencer for civilsamfundets 
sovjetter. Her fik de generaliseret svar 
overfor arbejdsgivernes sabotage og den 
kontrarevolutionære farer der lurede. 
Spørgsmål om afmilitarisering af indu- 
strien, arbejderklassens ledelse af fabrik- 
ker og skabelsen af røde garder, blev på 
den måde koordineret på et regionalt og 
nationalt niveau. 


Det erikke tilfældigt, at erfaringerne med 
arbejderråd i ovenstående tilfælde opstår 
i forbindelse med krig og kriser. I disse 
situationer er det ikke sikkert, at man kan 
regere på den samme måde som før, og det 
er heller ikke sikkert, at man lade sig regerer 
på samme måde som før. 

Arbejderråd er et meget følsomt organ 
i den forstand, at de lynhurtigt reflektere 
folkeviljen, da lederne konstant er udskif- 
telige. Derfor er det en organiseringsform, 
der kan vokse frem under samfundets kri- 
ser, hvor lederskabet hele tiden udfordres 
af almindelige mennesker, som forandres 
og radikaliseres i store bevægelser. 

Den 21. december blev Amin Skovs 
restaurant Vejlegården tilsyneladende 
udsat for et brandattentat, og han 
selv tævet bevidstløs og efterladt i de 
brændende lokaler. 

Tirsdag den 22. januar udsendte 
Sydøstjyllands politi så en presse- 
meddelelse om, at branden var påsat 
af Amin Skov selv, som derfor blev 
anholdt. 


Mærsk-chef vil 
have mere 


Mærsks chef, Nils Smedegaard 
Andersen, stiller sig op i rækken af ar- 
bejdsgivere, der vilsænke lønniveauet 
for at styrke profitten. Han mener, at 
de lavt- og uuddannede får en alt for 
høj løn og truer med, at det betyder, 
at arbejdspladserne vil forsvinde fra 
Danmark. 

Socialdemokratiet og de Radikale 
har udtalt, at de er glade for at Nils 
Smedegaard sætter spørgsmålet om 
lønkonkurrence i fokus. 


I 2011 var 6,3 % af danskerne i 
arbejde "working poor” - dvs. fattige 
selvom de er i arbejde. 


På den ene side milliardoverskud 
- og endda rekordoverskud - i store 
danske virksomheder, chefer der for- 
gylder sig selv, og de rigeste der bliver 
rigere i rekordfart. På den anden side 
massive angreb på velfærd og arbejds- 
forhold. Det viser, hvad krisen bliver 
brugt til. 

Udtalelse til IS/U's landsmøde 2. og 3. februar 2013. 


Årbejdsløshedskampen: 
Solidaritet for at kunne slå igen 


Under den dybe krise er rege- 
ringen gået forrest i et massivt 
angreb på det sikkerhedsnet, 
det har taget generationer at 


bygge op. 


Dagpengene er blevet halve- 
ret, genoptjeningsperioden er 
blevet fordoblet. Efterlønnen er 
blevet forringet og flex- og før- 
tidsreformen gør livet hårdere 
for de syge. Snart følger flere 
angreb på SU og kontanthjælp. 
Hetzen mod "dovne” arbejds- 
løse, studerende og syge har 
nået uanede højder. 


Regeringen vil øge arbejds- 
udbuddet, siger de. Det betyder 
på almindeligt dansk, at man 
ønsker at skabe mere despera- 
tion på bunden af samfundet, 
så man kan presse lønnen, sikre 
ro og medgørlighed for dermed 
at øge profitten for direktørerne 
itoppen. 


Prisen for os andre er, at 
vejen fra fast arbejde og udsigt 
til en nogenlunde tryg fremtid 
til arbejdsløshed, fattigdom og 
hjemløshed — den vej er blevet 
meget kortere. Flere menne- 
sker er bange for at blive fyret. 


Arbejdsgiverne har fået mere 
magt. 


En modbevægelse er nød- 
vendig - og mulig 

Dette angreb er et historisk 
angreb på den danske arbejder- 
klasse — og det er nødvendigt at 
skabe en slagkraftig modbevæ- 
gelse. Angrebet skal vendes til et 
nederlag for regeringen. 

En modbevægelse er ikke kun 
nødvendig — det er også muligt 
at skabe den. I efteråret var 80 
pct. af befolkningen imod at 
de arbejdsløse skulle betale 
for krisen. Det er stort set hele 
arbejderklassen og et massivt 
flertal i alle fagforeninger og 
blandt regeringspartiernes 
vælgere. 


Vi opfordrer alle til at kaste 
kræfter ind i at opbygge en 
bevægelse, som kan samle ar- 
bejdsløse af alle slags og deres 
allierede i en bevægelse, der 
aktivt vil bekæmpe nedskæ- 
ringerne. Der er i dag 800.000 
ufrivilligt uden for arbejdsmar- 
kedet og tallet er voksende. 

Vi vil arbejde for at skabe en 
alliance mellem arbejdsløse og 
dem, der endnu er i arbejde. 


Det er en forudsætning for at 
kunne vinde, at arbejdsløse ikke 
slås alene. Og: mere tryghed for 
arbejdsløse tager noget af pres- 
set væk fra dem, der er bange 
for at blive fyret. Solidariteten 
går begge veje. 


Solidaritet på gulvet 

De arbejdsløses kamp skal 
gøres til alles kamp. Den del af 
arbejderklassen, som stadig er 
i arbejde, skal gøres til en del af 
kampen for at forsvare retten til 
et værdigt liv, hvis man bliver 
fyret eller bliver syg. 


Vi bakker op om kravet 
om en solidarisk for- 
deling af arbejdet — 
fx gennem skral- 
demands-mo- 
deller, generel 
nedsættelse 
af arbejdsti- 
den o.l. Det 
er vanvittigt, 
at fx børne- 
forældre får 
stress af for 
meget arbejde, 
mens 100.000'er 
holdes uden for 
arbejdsmarkedet. 








Kravet om fordeling af arbejdet 
er et solidarisk krav. Det kunne 
tage noget af presset af både 
arbejdende og arbejdsløse. 


Men solidaritet skabes ikke 
kun af at stille solidariske krav, 
og krav bliver ikke bare ind- 
friet, fordi de er fornuftige. 
Solidaritet skabes først og frem- 
mest ved at opbygge en fælles 
kamp blandt arbejdende og 
arbejdsløse — mod angrebene 
fra regering, arbejdsgivere og 
borgerlige ideologer. 





Daglig Ledelse 

Dagbladet Politiken og P4 Kobe G hele lancerede i november 2012 en kampagne om ”de tosprogede” drenges dårlige læsefærdigheder, ved at bruge gamle tal fra PISA København 2009. 


(Foto: Mette Kramer Kristensen) 


Mediernes snæversyn FE 





indvandredrenges læsefærdigheder 


Dagbladet Politiken og P4 Kø- 
benhavn lancerede i november 
2012 en kampagne om ”de to- 
sprogede” drenges dårlige læse- 
færdigheder, ved at bruge gamle 
tal fra PISA København 2009. Det 
blev fulgt op af tal om de samme 
drenges overrepræsentation 
i kriminal-statistikken. Sidst- 
nævnte dog uden at korrigere 
for socialforhold og forældrenes 
uddannelsesmæssige baggrund, 
som gør sammenligning me- 
ningsløs. 





af Charlie Lywood og Lene Junker 


Justitsministeren kaldte det ”et 
signal til indvandrer-forældre” 
- underforstået, at det er deres 
skyld. Selv om talrige undersø- 
gelser har vist, at den mest moti- 
verede forældregruppe netop er 
indvandrer-forældre, men denne 
motivation kan ikke aktiveres, 
hvis ikke de inddrages. 


Politiken fandt en storebror, 
som mente, at hans forældres 
blødsødenhed var problemet. 


Samme storebror havde fundet 
”løsning” — hans lillebror skulle 
bare have nogle bank, hvis han 
hang ud med de forkerte. 


Meningsløs kampagne 
En socialdemokratisk byråds- 
politiker fra Albertslund forlangte, 
at alle tosprogede børn skulle 
tvinges i dagsinstitutioner, ved at 
gøre dem obligatoriske, selvom 
kendsgerningen er at over 90 % 
af alle børn i Danmark - uanset 
nationalitet - går i børnehave. 
Endnu en kampagne heltuden en 
diskussion af de reelle problemer. 
Politiken brugte tal fra PISA Kø- 
benhavn 2009, samt en rapport fra 
SDU (Syddansk Universitet), som 
påviser, at hvis et barn ikke har 
tilegnet sig tilstrækkelige sprog- 
kundskaber (ikke nødvendigvis 
dansk) inden folkeskolen, så har 
barnet et handikap. Ikke en over- 
raskende konklusion. 


Neanderthal-diskurs 
Forskernes egne forslag ligger 
milevidt fra ovenstående Ne- 


anderthal-diskurs. De peger på 
tidlig modersmål undervisning, 
samt yderligere forskning i hvor- 
dan sprogstimulering foregår i 
hjemmet. Det ved man ikke så 
meget om, hverken i hjem med 
indvandrer-baggrund, eller i hjem 
med dansk baggrund. 


PISA København har forskellige 
konklusioner, men forskernes 
overordnede konklusion er: ”Alt 
ialt synes der at være en tendens 
[dvs. ikke statistisk signifikant] 
der peger i retning af et større 
antal af elever uden funktionelle 
læsefærdigheder [dvs. som ikke 
kan gennemføre en ungdomsud- 
dannelse], når der er korrigerede 
for social baggrund, og at proble- 
met er størst blandt de danske 
drenge elever i folkeskolen [vores 
fremhævning]”. Altså køn som 
problemstilling og de danske 
drenges problem som det største. 

Rapporten viser, at 56 % af 
indvandrer eleverne ikke havde 
funktionelle læsefærdigheder i 9. 
klasse i 2004, mens dette tal var 
faldet til 47% 12010 (45 %i2007). 


Altså en nedadgående tendens. 
Drengene er gået en lille smule 
tilbage, men ikke i forhold til 
hvor meget de danske drenge er 
gået tilbage. 24 % af disse er uden 
funktionelle læsefærdigheder. 


Når indvandrer-drenge går på 
en etnisk friskole (muslimsk eller 
andet) så falder andelen uden 
læsefærdigheder til 21 % (mod 44 
% i2007) - altså under de danske 
drenges andel. 

I parentes bemærket er ind- 
vandrer drenge gået frem både 
i matematik og naturvidenskab 
siden 2007 i PISA København. 


Svaret er givet 

Politiken og P4 København faldt 
i alle de fælder der fandtes: de 
overfortolkede en meget lille del 
af rapporten, ignorerede hoved- 
pointen, ignorede SDU-forsker- 
nes anbefaling, undlod at spotte 
tendensen i rapporterne, som går 
10 år tilbage, og som viser en lang- 
som men sikker indsnævring af 
forskellen mellem danske elever 
og indvandrer-elever. 


De undlod at omtale de posi- 
tive resultater, som indvandrer 
drenge har opnået i de to andre 
fag, de blev testet i. Og endelige 
en manglende påpegning af, at de 
definitioner man anvender, der er 
åbne for alle mulige tolkninger. 

Der er udfordringer i den dan- 
ske folkeskole, og sprogvanskelig- 
heder er en af dem. Men da man 
fra starten har valgt en bestemt 
vinkel — altså at nu er det igen er 
galt med de der ”etner” -drenge, så 
er svaret givet på forhånd. 


PISA København giver også 
nogle bud på hvad der skal til. Det 
handler om, at man kan lide sin 
lærer, om at der er forventning til 
en, om man føler, man bliver rost 
og hører til, om dererro i klassen, 
om forældrene bliver inddraget. 

Velkendt viden. Der kræver 
resurser, efteruddannelse og en 
satsning på at øge den sociale 
kapital i folkeskolen uden skelen 
til området eller hudfarver. Det 
budskab kunne Politiken og P4 
København have valgt at videre- 
bringe. 

Anmeldelse af ny bog: Revolution - Masser af modstand 


Danmark formet af revolutioner I udlandet 


Udenlandske revolutioner har gang på 
gang skræmt danske magthavere. Så me- 
get, at de ad fredelig vej har gennemført 
de udenlandske revolutionæres krav. Det 
er hovedpointen i en ny spændende bog 
af Bertel Nygaard: Revolution - Masser af 
modstand, som er udkommet på Aarhus 
Universitetsforlag i slutningen af 2012. 





Hans Erik Madsen 


Grundloven, demokratiet og velfærds- 
samfundet. Alt det kan vi i stor udstræk- 
ning takke udenlandske revolutioner for, 
skriver lektor i historie ved Aarhus Univer- 
sitet, Bertel Nygaard. 


Revolutioner i Frankrig og Rusland for 
160 og 100 år siden gjorde nemlig de da- 
værende danske magthavere bange for 
drastiske forandringer. Så bange, at de 
valgte at indføre nogle af de idealer, som 
de udenlandske revolutionære kæmpede 
for — om end i modereret og kontrolleret 
form baseret på klassesamarbejde, parla- 
mentarisme og den private ukrænkelige 
ejendomsret. 


Retter historisk misforståelse 

Danskere har ikke oplevet store revolu- 
tioner i stil med den franske eller den rus- 
siske. Det har ifølge Bertel Nygaard skabt 
den generelle opfattelse, at dansk politik 
er særligt fredelig og ikke-revolutionær. 
Den samme grundopfattelse findes også i 
meget af historieskrivningen om Danmark. 


"Men billedet er faktisk et helt andet, 
når man går tilbage i historien og ser på, 
hvordan danske magthavere i de sidste 160 
år har reageret, når der opstod revolutio- 
ner i Europa. Det viser sig, at vi ikke har 
undgået revolutioner, fordi vii Danmark 
har en særlig folkekarakter. Forklaringen 
er derimod, at magthaverne af frygt valgte 
at vælge reformvejen.” 


Revolutioner i 1848 gav os mere 
demokrati 

I virkeligheden kan vi takke revolutionære 
franskmænd og tyskere for mange af de 
skridt, vi i dag forbinder med den demo- 
kratiske udvikling i Danmark— sågar den 
danske grundlov fra 1849. 


»I februar 1848 skyllede historiens hidtil 
største bølge af revolutioner ind over Vest- 
europa. Revolutionerne startede i Paris, 
og i løbet af få måneder bredte de sig til 
Tyskland og videre ud på det europæiske 
kontinent, hvor borgerne omstyrtede en 
lang række gamle magthavere. I stedet kræ- 
vede de demokrati,« siger Bertel Nygaard. 


Udviklingen i Frankrig, flere tyske stater 
og Centraleuropa viste, hvor voldsomt en 
revolution kunne ende. Så for at tage luften 
ud af den potentielt massive bevægelse, 
måtte de nye, nationalliberale magthavere 
gå meget længere, end de oprindelig havde 
tænkt sig. De giknumed til, at både bønder 
og håndværkere skulle have stemmeret. 

Den russiske revolution var benzin til 
velfærdsstaten 


70 år senere skræmte en anden revolu- 
tion de danske magthavere. Det var den 
russiske revolution i 1917, hvor kommu- 
nisterne tog magten i det store land i øst. 


Den danske socialdemokratiske arbej- 
derbevægelse besluttede sig til at gå en 
anden vej end de russiske revolutionære. 
Og for de politiske magthavere og erhvervs- 
livet blev revolutionen noget, man for alt i 
verden måtte undgå. 


Med den udenlandske revolution som 
baggrundstæppe blev alle parter derfor 
mere villige til at gå til forhandlingsbordet 
og skabe en løsning på fredelig vis. Der 
opstod en grobund for, at man stille og 
roligt kunne opbygge det danske velfærds- 
system. 


Kommunister var populære efter 2. 
verdenskrig 

Den russiske revolution gik også igen i 
magthaveres mareridt, da Anden Ver- 
denskrig lakkede mod enden. Stalins 
Sovjetunion og de danske kommunister 
havde spillet en stor rolle i kampen mod 
nazisterne — og det gav pluspoint blandt 
mange danske arbejdere. 


»Sovjetunionens agtelse var blevet styr- 
ket, og krigens oplevelser havde skabt for- 
ventninger om Iighed og medborgerskab. I 
Danmark var samarbejdspolitikken blevet 
afskaffet, og nye autoriteter var trådt frem 
under den borgerkrigslignende tilstand i 
besættelsens sidste år.« 


»Det var derfor ikke givet, at den gamle 
parlamentariske orden bare ville blive 
genindført« siger Bertel Nygaard. 


Det ville både staten og arbejdsmarke- 
dets parter for alt i verden undgå. Så for 
at forebygge utilfredsheden — og mulige 
uroligheder — arbejdede de sammen. De 
forsøgte at gøre den danske arbejder til en 
mæt, tilfreds, velintegreret og — ikke mindst 
— ikke-kommunistisk borger. 


Frygt skaber politiske reformer 

Både da vi fik Grundloven og velfærdssam- 
fundet, var frygten for revolution altså med 
til at skabe en stemning, der var positiv 
overfor politiske reformer. 


»Og samtidig er mennesker med magt 
dem, der allermest frygter en revolution. 
For det er dem, der har en privilegeret 
position, som revolutionen kan tage fra 
dem. Når deres frygt for revolutionen bliver 
stor nok, vil de enten slå hårdt ned — eller 
søge at forhindre revolutionen ved at gen- 
nemføre forebyggende forandringer,« siger 
Bertel Nygaard. 


Inspiration til handling 

Der hvor bogen har nogle svagheder er i 
dens fravær af at diskutere, inddrage og 
vurdere arbejderklassens kampe og arbej- 
derbevægelsens rolle herhjemme i kampen 
om forandring — i kampen for opbygning af 
velfærd, demokrati og organisering. 


Alene det faktum, at de tre største re- 
former i arbejderbevægelsens historie 
— indførelsen af dyrtidsreguleringen og 8 
timers arbejdsdag i 1918-19, udbygningen 
af en generel folkepensionen i 1956 og 
vedtagelsen af bistandsloven i 1975 — kom i 
sammenhæng med et omfattende opsving 
iarbejderklassens kampe herhjemme — og 
som en del heraf en politisk radikalisering 


— eller farer” for en sådan for magthaverne 
og Socialdemokratiet og fagtoppen. 


Men bogen kan på det varmeste anbefa- 
les til alle der vil en anden verden i en tid 
hvor verden brænder efter forandring, og 
revolutioner igen er blevet sat på dagsor- 
denen med det ”arabiske forår'! 








Sådan er 
det bare ! 





2013 står på flere reformer. 
Vi SKAL forbedre 
vores konkurrenceevne ! 


Nr. 326, 26. januar 2013 


Bertil Nygaard 
Revolution - Masser af modstand 
Aarhus Universitetsforlag 






Ja, vejen ud 
af krisen 
er reform-vejen. 

Krisen 

Ingen tror længere på, at den økonomiske verdenskrise 
snart er overstået. Det har sat en ny og langt mere 
alvorlig dagsorden både for magthaverne og for alle os 
andre. 

Magthaverne - ”de 1%” - slås indbyrdes. De kæmper 
for deres magt og privilegier. 

Danske kapitalisters svar er at få danske arbejdere 

til at betale for krisen med lønnedgang og angreb på 
velfærd og solidaritet. Europæiske kapitalisters svar er 
at få europæiske arbejdere til at betale. Amerikanske 
… OSV. 

Det virker bare ikke. Den enkelte virksomhed - eller 
den enkelte stat - får måske en kortvarig fordel. Men 
når alle skærer ned, bliver konkurrencen bare endnu 
hårdere. 

Krisen er blevet en systemkrise - og dermed en politisk 
krise. 


Modstand 

Selv om deres ”krise-medicin” ikke virker, så rammer 
den hårdt for os andre. Verden over angriber magtha- 
verne uddannelse, løn- og arbejdsforhold, pensioner 
osv. - samtidig med at arbejdsløsheden vokser. 

Det sker, uanset om der er borgerlige eller socialdemo- 
kratiske politikere på taburetterne. 

Den samme krise, der nogle steder får folk til at dukke 
nakken, får andre steder millioner til at protestere, 
demonstrere eller strejke. 


Socialister gør en forskel 

Valget i 2011 lærte os, at forandringen ikke kommer 
fra en ”rød” regering. Den har, ligesom de fleste faglige 
ledere, accepteret kapitalismens nedskærings-logik. 
Håbet om forandring kommer fra de arabiske revolutio- 
ner og masseprotesterne verden over. 

Socialister er aktive i bevægelserne, fordi flere skal 
være aktive, men også for at give dem retning. 

Når nogen siger, at vi først og fremmest skal forhandle 
med magthaverne, siger vi, at vi skal starte med at 
opbygge modstanden fra neden. 

Når nogen siger, at bevægelsen mest handler om en- 
keltspørgsmål, så siger vi, at modstanden mod krig, 
global opvarmning, racisme og undertrykkelse hænger 
sammen. 

Flere organiserede socialister betyder, at vi kan gøre 
bevægelserne stærkere. 


Socialisme eller barbari 

Den økonomiske krise er en systemkrise. Den betyder 
bl.a., at ingen griber ind over for klimakrisen, der truer 
liv og velfærd for milliarder af mennesker. 

Under krisen spredes racismens gift. Og krisen gør risi- 
koen større for, at krigene i Irak, Afghanistan og Libyen 
blot er forvarsler om endnu flere — og større — krige. 
Som det skete efter krisen i 30'erne. 

Vi står ved en historisk korsvej: Vi kan lade kapitalis- 
men fortsætte og opleve et barbarisk rædsels-scenarie 
for os selv og vore efterkommere. 

Eller vi kan følge inspirationen fra de arabiske revolutio- 
ner og masseprotesterne verden over. Vi kan sige nej til 
at betale for krisen og begynde at bygge modstand fra 
neden. 

Masseprotester betyder, at millioner vil begynde at dis- 
kutere, hvad alternativet er til deres fallerede system. 
Internationale Socialister/ISU mener, at verden er rig 
nok til, at alle kan få nok, hvis arbejdere, studerende 
og pensionister overtog samfundet. Hvis vi demokratisk 
og kollektivt besluttede, hvad der skal produceres og 
hvordan, kunne vi skabe en verden for alles behov og 
ikke kun elitens. 

Vi kalder det socialisme - og vi synes det er værd at 
slås for. 


Vil du være med? Vi har brug for dig, og du har brug 
for os, hvis vi skal skabe en anden verden! 


København 
Møderne foregår 
i Christianshavns 
Beboerhus, Dron- 
ningensgade 34, kl. 
19.00. 

Kontakt Jesper 
(6168 3616). 


Tordag den 31. ja- 
nuar: Aktivistmøde 
i forbindelse med IS 
landsmødet. 
Tordag den 7. fe- 
bruar: Solidaritet 
eller frit fald. 
Tordag den 14. 
februar: Kampen 
om Grønlands res- 
sourcer. 

Tordag den 28. fe- 
bruar: Ribus kon- 
flikten - hør om og 


diskuter den store 
strejkebevægelse 
der kæmpede mod 
privatiseringer af 
busdriften i Esbjerg. 
Tordag den 28. 
februar: Offentlige 
overenskomster og 
lærernes kamp. 


Odense 
Møderne foregår 
i Ungdomshuset, 
Nørregade 60, kl. 
19.00. 

Kontakt Jens (2426 
8023). 


Onsdag den 23. 
januar: Stop rege- 
ringens angreb på 
S.U. 

Onsdag den 30. 
januar: Verdens 
forsvars- og krigs- 
budgetter. 


Onsdag den 13. 
februar: Hvad sker 
der i Syrien? 
Onsdag den 20. 
februar: Det kom- 
mende socialistiske 
samfund. 


ISU Odense holder 
også studiekreds. 
Er du interesseret, 
så kontakt Jens på 
24268023. 


Århus 


Møderne foregår i 
Trøjborg Beboerhus, 
Tordenskjoldsgade 
31, kl. 19.30. 
Kontakt Jesper 
(2729 3549). 


Tirsdag den 5. 
februar: Imperia- 
isme. 

Tirsdag den 19. fe- 


bruar: Angrebene 
på den offentlige 
sektor. 

Tirsdag den 5. 
marts: mødeemne 
ikke fastlagt. 


Odense 

Offentlig møde om 
Folkeskolereformen 
og de offentlige 
overenskomster. 
Indledning bl.a. Lars 
Dohn, MF for En- 
hedslisten 

Onsdag den 6. 2.13 
kl. 19.30-22 
Ungdomshusets 
Café. 

arr. Enhedslisten i 
Odense & Enheds- 
listens Lærernet- 
værk. 

Fra kl. 18 åbner Ol- 


lies Soup Kitchen. 
Kom og spis en 
lækker suppe inden 
møde. 


København 
Nedskæringer og 
heldagsskole nej 
tak 

5. februar kl. 19.00, 
Christianshavns 
Beboerhus lokale 
"Nisten”, Dronnin- 
gensgade 34. 
Oplæg og debat 
med: 

Rune Engelbreth: 
Talsperson for for- 
ældrene, der for- 
hindrede lukning 
af Rundhøjskolen i 
Aarhus. 

Ane Søgård: Frede- 
riksberg lærerfor- 
ening, om konse- 
kvenserne af folke- 





&Det er her det sker 


skolereformen. 

Kirsten Gunver 
Løth: fra pædagog- 
fagforeningen LFS 
om faglig solidaritet 
og børns ret til fritid. 


DEBAT // DEMONSTRATION // AKTIONER // MØDER // HAPPENINGS // TEORI // DEBAT // DEMONSTRATION 

”men det, jeg laver, er mer' værd 
end det, jeg får” (”Sangen om 
merværdi” af Jesper Jensen) 


I daglig tale (og for Frank Aaen) fore- 
går der udbytning, når man arbejder 
for store firmaer, der bliver enormt 
rige af ens arbejde. Eller i fattige 
lande, hvor multinationale selskaber 
betaler urimeligt lave lønninger og 
under urimelige arbejdsforhold. 





af Jørn Andersen 


Det er en slags moralsk dom over, at 
tingene foregår urimeligt. Noget der er 
ekstraordinært. 


Kontrol 
Marxisters syn er et helt andet. Ud- 
bytning foregår hver eneste dag, på 
hver eneste arbejdsplads, hvor de, 
der arbejder, ikke har kontrol over 
deres arbejde. Uden udbytning ville 
kapitalismen ikke fungere. 
Udbytning består i det simple 
faktum, at arbejdsgiverne betaler os 
betydeligt mindre i løn, end de får 
tilbage i form af vores arbejdsindsats. 
Formelt set er der ikke nogen, der 
tvinger os til at blive udbyttet — bort- 
set fra den detalje, at de maskiner 
og råstoffer, vi skal producere med, 
besiddes af et meget lille mindretal. 
Formelt set er vi ”frie” til at indgå 
en ”gensidig aftale” med nogen fra 
dette mindretal om at arbejde med 
de produktionsmidler, de besidder. 
Men hvis vi lader være, dør vi af sult. 





Vi får udbetalt en løn, som sikrer, at 
de fleste af os overlever. Til gengæld 
får kapitalistklassen kontrollen over 
produktionsmidlerne, produktions- 
processen og produktet. 

Kapitalen tvinger os altså til at blive 
udbyttet. Ikke med slaveejerens pisk 
eller godsejerens ridefoged, men i 
kraft af deres kontrol over produkti- 
onsmidlerne. 


Offentligt ansatte 

I forhold til udbytning er der ingen 
forskel på, om du er privatansat eller 
ansat af stat eller kommune. 

Du har hverken mere eller mindre 
kontrol over arbejde, løn eller arbejds- 
forhold, fordi du er offentligt ansat 
buschauffør frem for privatansat. Eller 
lærer, sygeplejerske eller postbud osv. 
Offentlige arbejdsgivere kan være lige 
så benhårde som private. 

Misforståelsen bunder i, at mange 
opfatter staten som ”vores allesam- 
mens”. Men staten er en maskine, 
hvis centrale funktioner er lige så 
lidt under kontrol af flertallet, som 
lønmodtager- og pensionsfonde er 
under kontrol af lønmodtagere eller 
pensionister. 


Kamp mod udbytningen 
Udbytningen er grundlaget for alt an- 
det, der foregår under kapitalismen. 
Uden udbytning ville kapitalisterne 
ikke have noget at konkurrere om. 

Vi kan ikke afskaffe udbytningen 
uden at afskaffe kapitalismen. At 
gøre op med udbytningen betyder 
at gøre op med den kontrol, som en 


Hvad mener vi med 


N 


Sydkoreanske fabriksarbejdere i strejke. At stoppe udbytningen handler om-at tage kontrol over eget arbejde. 


lille elite i samfundet har over resten 
af samfundet i kraft af deres kontrol 
over produktionsapparatet. 

Det handler ikke kun om den en- 
kelte arbejdsgivers kontrol. Det er 
kapitalistklassens kontrol som klasse, 
der gør det umuligt for os at slippe 
for udbytningen. Det er fordi deres 
kontrol er det generelle, at udbytning 
er generelt for alle arbejdere. 


Socialisme 

Kampen mod udbytningen er det 
mest centrale i enhver anti-kapitali- 
stisk kamp. Udbytningen er kilden til, 
at deres system kan køre videre. 

Som så mange andre kampe starter 
den i hverdagen. Arbejdsgiverens krav 
om ”mere fleksibel” arbejdskraft er 
et krav om mere kontrol for at kunne 
udbytte mere. Vores krav om ”ord- 
nede forhold” eller højere løn/kortere 
arbejdstid er et krav om at mindske 
udbytningen. 

Det er en kamp, hvor vi kun kan 
vinde delsejre — ikke afskaffe udbyt- 
ningen. Men delsejrene gør det måske 
lidt lettere at overleve end ellers. 

Og langt vigtigere: Det er de kampe, 
der opbygger kollektiv organisering og 
erfaring i at slås. De ting er afgørende 
for at kunne tage en afgørende kamp 
for at afskaffe udbytningen. 

Afskaffelsen af udbytningen hand- 
ler om kollektivt at tage kontrollen 
over produktionen. Uden det kan vi 
ikke begynde at lave mere grundlæg- 
gende om på samfundets strukturer. 

Det er den mest centrale del af kam- 
pen for socialisme. 

BLUE TVN 


i Nul farlig kemi i mad, sutter og legetøj 
Mm Billigere benzin-effektive biler 









PAS PÅ! FE 
SVINGER UD 


ÅAsociale og klimapo- 
litisk uansvarlige pris- 
stigninger på kollektiv 
ege 


DESU DTS RE TA er SEKS ES datere 
VK-regeringen, og i hovedstadsområdet steg priserne 
på den kollektive transport dobbelt så meget som de 
ars NS ITST DN UNS NY DUKO Saab a share Se 


Billigere og bedre kollektiv trafik til gavn for almin- 
delige mennesker og for klima og miljø var op til valget 
i2011 noget af det, der for mange mennesker var del af 
et håb om forandring under en ny regering. S og SF gik 
bl.a. til valg på at gøre det op til 40 % billigere at rejse 
NONSENS VENS SES ONS abe s Te TREN ars harer NE 


"SF mener, at … [e]nhver skal kunne bevæge sig nemt 
rundt i Danmark … og trafikforurening skal begrænses 
markant. SF knokler for billigere og bedre kollektiv trafik, 
så vi kan få flere til at benytte den offentlige transport. Det 
vil være godt for klimaet og mindske luftforureningen." 

Alligevel får priserne nu endnu et hak opad på 3.1 % 
på landsbasis og 3.5 % i Region Hovedstaden. 


En del af krisepolitikken 

SF's trafikordfører Jonas Dahl forklarede i december 
prisstigningerne med, at "..lige nu er vi i en svær økono- 
misk situation i Danmark, og når priserne på brændstof 
stiger, stiger omkostningerne inden for den kollektive 
transport" (BT 03.12.12). 


Et3-zoners månedskort er nu steget til 490 kr, imens en 
solidarisk og klimamæssigt progressiv trafikpolitik lader 
vente på sig under det, mange ellers havde håbet skulle 
(oase lak kvJ er SKO EAN De be T KERN ISN DETS E NETTE 


Udtalelse til IS/U's landsmøde, 2.-3. februar 2013 


Ideer kan ikke vinde uden organisation 





De seneste par års udvik- 
ling har på flere planer 
understreget behovet for 
en langt stærkere, selv- 
stændigt organiseret re- 
volutionær venstrefløj. 


Den dybe og langva- 
rige økonomiske krise 
har sammen den acce- 
lererende klimatrussel 
understreget, hvor bar- 
barisk kapitalismen er. 
For at sikre muligheden 
for profit vil klodens elite, 
de 1%, kapitalen, smadre 
levevilkårene for milliar- 
der af mennesker i såvel 
rige som fattige lande. En 
socialistisk revolution er 
ikke kun en drøm om en 
anden verden. Den er en 
dagsaktuel nødvendig- 
hed. 


Den herskende klasses 
angreb er en lille elites 
angreb på det store flertal 
af befolkningen. Men det 
store flertals mulighed 
for effektiv modstand af- 
hænger af organisering og 
aktivitet. Uden stærke og 
aktive fagforeninger, elev- 
og studenter-organisati- 
oner osv. er det umuligt 
at organisere andet end 
symbolsk modstand mod 
selv en meget lille elites 
økonomiske og politiske 
magt. En stærkere revo- 
lutionær venstrefløj er en 
forudsætning for at gøre 
disse organisationer til 
kamporganisationer. 


De store arbejderpar- 
tiers underkastelse un- 
der nyliberalismen er nu 
blevet til, at de brutalt 
administrerer elitens 
angrebspolitik. Det kræ- 
ver et politisk modsvar, 
som både kan organisere 
udenomsparlamentarisk 
modstand mod kapita- 
lens udenomsparlamen- 
tariske magt og levere et 
anti-kapitalistisk, politisk 
perspektiv. Det politiske 
modsvar mod de borger- 
lige arbejderpartier kan 
ikke kun, eller overvejen- 
de, være parlamentarisk. 





I mange europæiske 
lande, og udenfor, har 
venstre-reformistiske, 
anti-kapitalistiske partier 
gennem de seneste år haft 
stor parlamentarisk frem- 
gang. Men oftest har deres 
parlamentariske over- 
fokusering forhindret dem 
i politisk at udtrykke deres 
tilhængeres modstand 
mod kapitalens angreb. 


Krisen, kapitalens an- 
greb, reformismens krise 
og venstre-reformismens 
utilstrækkelighed er ge- 
nerelle træk, som har for- 
skellige udtryk fra land til 
land. 


Modstand og politisk 
alternativ 

I Danmark er udviklin- 
gen accelereret voldsomt: 
Før valget udtrykte ”rød 
blok” befolkningsflertal- 
lets "håb om forandring”. 
Blot 18 måneder senere 
er de udtryk for den mest 
brutale krise-politik i årti- 
er. Det har lammet mange 
af deres tidligere tilhæn- 
gere og gjort det svært at 
organisere modstand mod 
angrebene. 


Dette er først og frem- 
mest et politisk problem: 
Enhedslistens fortælling 
om principfast, parla- 
mentarisk indflydelse 
virkede tiltrækkende på 
mange — og fik næsten 
lov at stå alene. I dag er 
det åbenlyst, at det var 
en naiv drøm, og at der er 
behov for en langt mere 
udenomsparlamentarisk 
fokuseret venstrefløj. 


Organiserede socia- 
listers første pligt er at 
være en del af at opbygge 
og forme modstanden. 
Især mod krise-politikken, 
men også mod nazisterne, 
når de stikker hovedet 
frem, mod angrebene på 
flygtninge og indvandre- 
re, mod de ideologiske 
angreb på fattige og på 
solidaritet og faglig orga- 
nisering OSV. 


At være en del af mod- 
standen, selv når den er 
lille, er en forudsætning 
for at være en central del 
af modstanden, når den 
bliver større. Hvornår 
modstanden bliver større, 
er uden for vores kontrol 
(selv om vi bidrager det 
bedste, vi kan). 


Men når den bliver det, 
er det afgørende, at en del 
af den er forberedt på at 
slås for, at modstanden er 
demokratisk, involveren- 
de og aktiv — og imod fag- 
bureaukraters og parla- 
mentarikeres forsøg på at 
kontrollere den fra oven. 
Vi arbejder for at vinde 
de konkrete kampe i dag 
og forbereder os samtidig 
på en større modstand i 
morgen. 

Dette er en politisk 
kamp. En kamp mellem 
en reformistisk linje, der 
siger "overlad løsningerne 
til os”, og en revolutionær 
linje, der siger "vi skal byg- 
ge modstand og solida- 
ritet fra neden”. At bygge 
en stærkere revolutionær 
venstrefløj er derfor en af- 
gørende del af at opbygge 
en stærkere modstand. 


Et stærkere IS/U 

IS/U er ikke bare en del 
af venstrefløjen i Enheds- 
listen. IS/Us projekt er at 
bygge et revolutionært 
parti, som er en forudsæt- 
ning for at afskaffe kapita- 
lismen og vinde et sociali- 
stisk arbejder-demokrati. 
Dertil kræves langt mere 
end små organisationer 
på venstrefløjen. At vinde 
en revolution kræver en 
revolutionær masseorga- 
nisation, som er til stede 
og aktiv på langt de fleste 
arbejdspladser, uddannel- 
sessteder og i samfundets 
bund i det hele taget. 


Her er vi langtfra i dag. 
Men hvis ”revolution in- 
den for 20 år” skal blive en 
realitet, og det tror vi på 
det kan, så må vi de næ- 


En stærk, selvstændig 
revolutionær 
organisation er nødvendi 





ste få år tage nogle skridt 
fremad — gerne sammen 
med andre. 

Vores kortsigtede mål er 
inden for de næste par år 
at blive det primære valg 
for folk, der søger et kem- 
pende alternativ til den 
parlaments-orienterede 
venstrefløj. 


Udfordringer og mu- 
ligheder 

Revolutionære sociali- 
ster— ikke kun i IS/U — står 
idag med store udfordrin- 
ger: Vi skal kunne levere 
ideologiske modsvar til 
de mange, der tvivler på 
de parlamentariske pro- 
jekter. Vi skal organisere 
til modstand blandt dem, 
der i skuffelse over rege- 
ringens svigtede løfter 
ønsker at slås. Og vi skal 
bygge et stærkere og selv- 
stændigt politisk alter- 
nativ til de reformistiske 
partiers fallit. 


De opgaver kan små 
organisationer kun løse en 
brøkdel af. Derfor er ingen 
vej uden om vækst, foku- 
sering og organisation. 


IS/U skal vokse i antal 
medlemmer og i kollektiv 
aktivitet. Vi skal fokusere 
på kampen mod de an- 
greb, som magthaverne 
bruger alle midler til at 
føre. Og vi skal organi- 
sere — både i form af mere 
organiseret modstand 
og en mere organiseret 
udenomsparlamentarisk 
venstrefløj. 


Organiserede socialister 
har en verden at vinde! 

